Perlu Ke Jadi Vegan? Rahsia Kesihatan Tukar Diet Ke Vegan Sepenuhnya

Apa sebenarnya Vegan? Dalam kata mudah, Vegan ataupun Veganisme ialah amalan menahan diri daripada menggunakan apa-apa produk haiwan, terutamanya dalam diet seharian Mama. Seseorang yang ikut diet atau praktis tidak menggunakan produk haiwan dikenali sebagai Vegan.
Diet Vegan adalah berdasarkan tumbuhan seperti sayur-sayuran, bijirin, kacang dan buah-buahan. Mereka memang tidak sentuh produk haiwan seperti produk tenusu (susu, keju, yogurt, mentega) dan juga telur.
Vegan VS Vegetarian

Kita tahu sekarang Vegan hanya berasaskan tumbuhan seperti semua daging dan produk haiwan (daging, ayam, ikan, makanan laut, tenusu dan telur).
Macam mana pula dengan diet Vegetarian? Diet Vegetarian tidak termasuk daging, ayam, ikan dan makanan laut dalam diet seharian mereka. Cuma terdapat beberapa pelbagai diet vegetarian yang sama ada Mama makan atau kecualikan telur, tenusu dan juga ikan. Para vegetarian juga masih boleh makan produk haiwan seperti susu, telur, keju, mentega dan lain-lain.
Jadi, perlu ke Mama jadi Vegan? Apa manfaat melakukan diet Vegan ni untuk kesihatan Mama sekeluarga? Jom sambung baca!
Kenapa Mama Perlu Jadi Vegan?

#1 Bantu Dalam Penurunan Berat Badan
Salah satu cara untuk bantu menurunkan berat badan adalah menukar diet kepada yang lebih sihat. Benar, ia mungkin tiada jaminan untuk turunkan berat badan tetapi pilihan yang lebih sihat dapat bantu badan Mama menjadi lebih sihat mental dan juga fizikal.
Jadi, tidak menjadi masalah untuk Mama dan keluarga cuba kerana badan kita perlu khasiat yang cukup untuk teruskan rutin harian kita.
#2 Boleh Lindungi Daripada Kanser Tertentu

Menurut Pertubuhan Kesihatan Sedunia, sekurang-kurangnya satu pertiga daripada semua kanser boleh dicegah dengan salah satu caranya adalah penukaran diet. Dengan tambahkan sayur-sayuran, kekacang dan buah-buahan, kajian mengatakan  ia dapat kurangkan risiko 15% lebih rendah untuk mendapat kanser.
Menurut Institut Kanser Kebangsaan, dengan mengamalkan diet Vegan ia dapat mencegah beberapa jenis kanser, termasuk
Kanser perutParu-paruMulut dan tekakKolonProstat Pankreas
#3 Boleh Menurunkan Paras Gula Dalam Darah & Meningkatkan Fungsi Buah Pinggang

Kalau Mama nak tahu, mengamalkan diet Vegan juga boleh memanfaatkan diabetes jenis 2 dan penurunan fungsi buah pinggang.
Kajian melaporkan, going Vegan akan menyebabkan paras gula dalam darah lebih rendah dan sensitiviti insulin yang lebih tinggi. Ini dapat kurangkan risiko untuk menghidap diabetes jenis 2. Tapi kalau Mama bukan pengamal pun, kalau kurang ambil daging dan produk tenusu boleh kurangkan risiko diabetes jenis 2.
Haa, macam mana Mama? Boleh ke cabar diri going Vegan sempena Bulan Vegan Sedunia ni? Tapi Mama mesti ingat, menjadi Vegan sepenuhnya juga tidak bermaksud Mama tak akan naik berat.
Makan apa pun dalam kuantiti yang banyak akan memudaratkan kesihatan. Lebih baik kita bersederhana! Menjadi Vegan juga tidak menjamin kesihatan yang baik secara automatik semuanya kena konsisten.
Harap bermanfaat untuk semua pembaca KelabMama! Selamat mencuba~

Untuk dapatkan resepi Vegan yang menarik, klik di SINI.


Raikan Hujung Tahun Yang Lebih Magical Bersama ‘Wander Wonder Christmas’ Sunway Pyramid

Pejam celik pejam celik, kejap je kita dah nak melangkah masuk ke bulan Disember! Apa yang sinonim dengan bulan ini? Semestinya cuti hujung tahun dan sambutan Krismas di seluruh dunia.
Buat Mama dan Papa yang ingin merasai sendiri pengalaman ajaib bersama si manja, datanglah ke Wander Wonder Christmas di Sunway Pyramid, LG2 Blue Concourse dari 18 November hingga 25 Disember 2022!
Kredit gambar: Sunway Pyramid
Sepanjang tempoh ini, Sunway Pyramid bukan sahaja dihiasi dengan dekorasi warna-warni yang menakjubkan, tetapi, Sunway Pyramid juga ada menawarkan pelbagai aktiviti dan hadiah-hadiah menarik untuk para pengunjungnya seperti hadiah penebusan, pertandingan kereta ISUZU, Wishing Pond, Permainan AR, shopping experience yang menakjubkan dan semua yang Mama perlukan!
Ho Ho Ho Bersama Mushy Claus!
Kredit gambar: Sunway Pyramid
Untuk meraikan perayaan Krismas dan cuti hujung tahun ini, Mama berpeluang untuk berkenalan dengan Mushy Claus, iaitu satu karakter cendawan comel yang pasti menambat hati semua di Sunway Pyramid.
Mama hanya perlu imbas kod QR yang terdapat di zon Wishing Pond dan lihat bagaimana comelnya Mushy Claus ini! Lain daripada yang lain bukan?
Aktiviti Menarik di Wander Wonder Christmas
Kredit gambar: Sunway Pyramid
Block your dates Mama untuk datang dan alami Enchanted Woodland Forest bersama keluarga Mama yang dipenuhi dengan bunga, rama-rama, cendawan bercahaya dan banyak lagi! Tingkatkan juga keempat-empat deria Mama di bawah Pokok Krismas di Sunway Pyramid. Pasti anak Mama juga tidak akan melupakan pengalaman hebat ini.
Nak tahu apa lagi aktiviti menarik yang ditawarkan Sunway Pyramid sepanjang Krismas ini?
Kredit gambar: Sunway Pyramid
Make A Wish dan Catch Your Luck
Masa untuk ‘Make A Wish’, Mama! Ucapkan hajat Mama di kolam hajat interaktif mereka, di mana kawan Krismas kita, Mushy Claus akan membawa kegembiraan dan tuah kepada Mama!
Nikmati pengalaman apabila pari-pari menjadi ‘hidup’ melalui augmented reality (AR). Apa yang Mama perlukan ialah kolam hajat ajaib dan sedikit tuah untuk merealisasikan hasrat Wander Wonder Christmas Mama!
Kredit gambar: Sunway Pyramid
Selain itu, jangan lupa untuk bawa seisi keluarga Mama bermain permainan AR yang dianjurkan dan jika bertuah, Mama boleh mendapat satu ‘tiket’ untuk menyertai cabutan bertuah* istimewa. Hadiah cabutan bertuah ini pula adalah daripada salah satu tenant di Sunway Pyramid seperti Kate Spade, Sulwhasoo, Bonia, Genki Sushi dan banyak lagi!
Mana tau inilah peluang Mama untuk memenangi hadiah menarik daripada kedai kegemaran Mama?
*Hanya di Sunway Pyramid sahaja & hanya satu cabutan bertuah untuk setiap peserta sepanjang kempen berlangsung
Penampilan Istimewa Santa Claus & Christmas Carol
Apa? Santa is real?!
Sunway Pyramid juga memberi peluang kepada pengunjung untuk bertemu dengan Santa Claus pada hari Sabtu, pada jam 3pm dan 5pm*. Mama sekeluarga juga boleh berhibur dengan Christmas Carol yang menceriakan lagi musim perayaan ini!
*Jadual tertakluk kepada perubahan tanpa notis terlebih dahulu.
*Barisan untuk bergambar dengan Santa Claus adalah berdasarkan siapa cepat dia dapat.
Kredit gambar: Sunway Pyramid
Enchanted Woodland Forest
Kredit gambar: Sunway Pyramid
Lalui hutan ajaib dan terokainya bersama anak Mama! Dihias khas dengan pokok Krismas, bunga-bungaan, rama-rama, dan pepatung serta lampu-lampu cendawan, hutan ajaib ini pasti menjadi tempat untuk Mama bergambar tanpa rasa jemu.
Sensory Hideout
Kredit gambar: Sunway Pyramid
Cari ‘Sensory Hideout’ dan usik deria Mama dengan bau harum hutan oleh Claire Organics, dalam bilik unik yang dihias istimewa dengan haiwan-haiwan & tumbuhan berlampu, memberikan pengalaman ajaib untuk para pengunjung.
Wrapped Up With Love
Bukan itu sahaja, perkhidmatan membalut hadiah juga turut disediakan bermula 1 Disember 2022. Mesti Mama ada banyak hadiah untuk diberikan pada yang tersayang bukan?
Untuk servis ini, Mama boleh pergi ke LG2 Marrakesh Concierge berdekatan Blue Concourse dan dapatkan perkhidmatan tersebut daripada pasukan Customer Care mereka.
Kredit gambar: Sunway Pyramid
Tebus Sekarang Mama!
Kredit gambar: Sunway Pyramid
Selain aktiviti menarik, Mama juga boleh membeli-belah dan tebus hadiah-hadiah menarik! Dapatkan ganjaran untuk keseronokan membeli-belah Mama dengan membawa pulang Mug Cendawan Eksklusif dengan helaian pelekat yang boleh disesuaikan dan juga Scented Candle eksklusif oleh Hooga.
Hanya berbelanja RM600 (RM500 untuk Pemegang Kad Kredit UOB & Citibank) dalam 2 resit* untuk menebus SATU (1) Mushroom Mug & Sticker; ATAU belanjakan RM1,200 (RM1,100 untuk Pemegang Kad Kredit UOB & Citibank) dalam 2 resit* untuk menebus SATU (1) Hooga Scented Candle.
Eii excited-nya!
Kredit gambar: Sunway Pyramid
HADIAH TEBUSAN UTAMA: Menangi Isuzu D-Max X-Terrain
Inginkan kereta baharu pada perayaan Krismas ini? Jangan lepaskan peluang untuk memenangi Isuzu D-Max X-Terrain*!
Mama hanya perlu menyertai peraduan Lucky Draw yang akan berakhir pada 25 Disember ini dan pemenangnya akan diumumkan pada tarikh yang akan diberitahu kelak. Stay tuned tau Mama!
Untuk pengetahun Mama, hanya satu penyertaan cabutan bertuah bagi setiap penebusan dan seorang peserta terhad kepada satu penebusan dalam sehari. Hanya satu pemenang SAHAJA yang akan memenangi kereta Isuzu D-Max X-Terrain ini!
Mama boleh menyertai cabutan bertuah ini di mana-mana Sunway Mall, kecuali Sunway Giza Mall.
Siapa tahu Mama pemenang bertuah? Dapatlah bergaya di tahun baru dengan Isuzu D-max serba baharu nanti!
*Tertakluk pada Terma & Syarat.
Kredit gambar: Sunway Pyramid
Jadi, apa tunggu lagi Mama? Jom rasai keajaiban yang menakjubkan di Wander Wonder Christmas di Sunway Pyramid sekarang!
Bagi para ibu yang meraikan, jangan lupa untuk mendapatkan kelengkapan Krismas anda semasa berada di Sunway Pyramid dan dapatkan maklumat lanjut mengenai Wander Wonder Christmas di SINI.
Kredit gambar: Sunway Pyramid


Si Kecil Pun Nak Juga! Resepi Vegan Untuk Anak-anak Mama

Sempena Bulan Vegan Sedunia, mari lah kita cuba-cuba resepi vegan ni! Resepi-resepi ini sangat mudah, senang untuk si manja makan dan yang paling penting, mempunyai pelbagai khasiat untuk kesihatan anak Mama~
Vegan tidak bermaksud makan sayur sahaja sepanjang masa tetapi ia juga bermaksud Mama dapat mencari alternatif lain untuk mendapatkan hidangan yang sihat.
Jom kita cuba empat resepi vegan untuk anak-anak ini:
4 Resepi Vegan Confirm Anak-anak Tertarik Nak Makan!
#1 Ais Krim Kelapa Vegan Mango-Chia Seed

Kredit gambar: Facebook Nurul Huda Hafiza
Bahan-Bahan
¾ cawan mangga kering organik (dicincang)2 sudu besar biji chia1 cawan minuman santan1 cawan santan jauh penuh
Cara Memasak
Pastikan bahan-bahan sebati dan masukkan ke dalam acuan aiskrim.Bekukan selama 4 hingga 8 jam. Sedia untuk dihidang!
Kredit: Nurul Huda Hafiza
#2 Resepi Ais Krim Coklat Vegan

Bahan-Bahan
Ais krim
3 pisang bekuSos coklat1 sudu minyak kelapa1 sudu besar serbuk coklat koko1 sudu sirap maple atau pemanis pilihan lain mengikut rasaAir yang mencukupi
Topping
BadamStrawberry
Cara Memasak
Masukkan pisang dalam pengisar dan pengisar sehingga licin dan licin.Setelah siap, letakkan di dalam peti sejuk dan tunggu sehingga ia mengeras.Untuk membuat sos coklat, campurkan semua bahan dan kacau sehingga dicampur.Hidangkan ais krim pisang dalam bekas kemudian siram dengan sos coklat dan jangan lupa taburkan kacang dan topping strawberi di atas. Ais krim siap dihidangkan.
#3 Resepi TikTok Salad Makaroni
Kredit gambar: Instagram AisyaJway
Bahan-Bahan
1 cawan makaroni200g cendawan hericium1 cawan nenas1 cawan sayur campur2 sudu besar mayonis (gunakan hummus untuk pilihan lebih sihat)Daun bawangSrirachaLada hitamGaram secukup rasa
Cara Memasak
Rendam cendawan hericium dan toskan. Masukkan ke dalam Air-Fryer.Kemudian, rebus makaroni dan toskan. Carikkan cendawan tadi dan cincang nenas sehingga kecil.Gabungkan semua bahan dan gaul hingga sebati. Perasakan secukupnya dan sedia untuk dihidang!
#4 Resepi Peanut Butter Bliss Balls
Kredit gambar: Instagram AisyaJway
Bahan-Bahan
Bebola mentega kacang:
1 cawan oat gulung1/2 cawan kurma (keluarkan biji)1/2 cawan mentega kacang1/4 sudu kecil garam1 sudu besar sirap maple/agave sirap (hanya jika kurma yang anda gunakan agak kering dan memerlukan sesuatu untuk menyatukan semuanya)
Topping:
Coklat gelap (dicairkan)Garam
Cara Memasak
Kisarkan oat gulung, kurma dan mentega kacang hingga sebati. Kemudian masukkan garam dan juga sirap maple atau agave. Tuangkan pada dulang dan mula bentukkan acuan kepada bebola. Susun dan letakkan coklat gelap yang telah dicairkan. Untuk bagi lagi sedap letakkan sedikit garam di atas coklat tersebut.Siap, sedia untuk dihidang!
Kredit: AisyaJway

Dapatkan pelbagai resepi menarik lain untuk Mama dan anak-anak di SINI.


Makan Sayur Je Ke? Eh Bukannn! Jom Try Resepi Vegan Yang Menyelerakan Ini

Jika Mama tekad untuk menukar diet ke vegan, Mama Siti syorkan untuk Mama cuba resepi-resepi vegan yang menyelerakan ini! Pasti anak-anak Mama pun berselera untuk makan. Sedap dan sihat pulak tu!
Jom tengok resepi sarapan, makan tengah hari, dan makan petang ini~
3 Resepi Vegan Untuk Mama Cuba
Resepi Lempeng Oat Untuk Sarapan Pagi

Kredit gambar: Instagram Aisyah J
Bahan-Bahan
1 cawan tepung oat1 cawan susu soya (saya guna tanpa gula)1 pisang sederhana1 sudu besar biji chia1 sudu kecil jus lemon1/2 sudu kecil garam1 1/2 sudu kecil serbuk penaik
Topping:
BeribiruMentega kacang halus
Cara Memasak
Kisarkan tepung, susu soya pisang sederhana, biji chia. Kemudian tambahkan jus lemon, garam, serbuk penaik. Sebatikannya. Biarkan bater pekat selama 7 hingga 10 minit. Tuangkan dalam non-stick pan. Tunggu hingga masak. Sedia untuk dihidang!
Resepi Mi Rebus Vegan Untuk Makan Tengah Hari
Kredit gambar: Instagram Aisyah J
Bahan-Bahan
Kuah
3 biji bawang merah (dikisar)2 ulas bawang putih (dikisar)1 inci halia (dikisar)1 sudu besar pes udang vegetarian1 kiub stok daging lembu vegan1 sudu besar serbuk kari1 sudu besar pes miso250g ubi keledek4 biji cendawan shitake (direndam)3 sudu besar mentega kacang 1 inci lengkuas1 biji tomato (potong dadu)3 cawan air (atau lebih jika perlu)2-3 sudu besar gula Garam secukup rasa
Topping
Tauhu goreng kualiCili merahCili hijauTaugehCalamansi
Cara Memasak
Rebus ubi keledek hingga lembut dan tumbuk hingga lembut. Tumiskan bahan-bahan yang dah kisar tadi. Tambahkan pes udang vegetarian, kiub stok daging lembu vegan, serbuk kari, pes miso dan juga air. Bagi dia masak lepas tu tambahkan ubi keledek yang lembut tadi. Tambahkan juga cendawan tadi.Kemudian, mentega kacang, lengkuas, tomato, air, gula dan juga garam secukup rasa. Goreng tauhu tanpa minya, dan celur mi.Gabung ke semuanya dalam satu mangkuk. Boleh hias ikut suka Mama. Siap boleh dihidang.
Resepi Kek Pisang Sihat Untuk Makan Petang
Kredit gambar: Instagram Aisyah J
Bahan-Bahan
250g pisang45g minyak1 sudu kecil garam50g gula tiruan/gula perang2 sudu besar biji chia150g tepung1 1/2 sudu kecil serbuk penaik1 sudu kecil soda bikarbonat
Cara Memasak
Kisarkan pisang, minyak, garam, gula tiruan/gula perang dan biji chia hingga sebati. Masukkan ke dalam mangkuk adunan dan ayakkan tepung, serbuk penaik dan serbuk soda bikarbonat. Gaul hingga sebati. Gunakan teknik folding. Tuangkan adunan dalam acuan kek dan susun pisang yang telah dihiris. Masak dalam pembakar antara 15 hingga 20 minit dengan suhu 180°C.Siap untuk dihidang~
Kredit: AisyahJway

Nak cuba resepi bersama anak-anak Mama? Klik di SINI.


Diet Vegan Atau Diet Normal – Jom Buat Pilihan Bijak Untuk Kesihatan Diri Mama

Untuk hidup panjang dan sihat, kita perlu tentukan diet apa yang sesuai dengan keperluan kita dan juga badan kita. Kita na guna badan kita lamakan. Kita seharusnya penuhkan badan kita dengan khasiat, vitamin dan nutrien yang diperlukan untuk hidup dengan berkualiti dan lebih sihat. Oleh itu, jika Mama memerlukan body cleanse, Mama Siti cadangkan, go Vegan!
Jangan risau, tak perlu perubahan yang spontan dan laju. Seperti pepatah Melayu,
“Sikit-sikit, lama-lama jadi bukit”
Jika Mama berminat, boleh la kita lihat sama-sama, apa perbandingan dan kelainan yang diet normal dan juga diet vegan.
Diet Normal VS Diet Vegan
Diet Normal

Apakah yang dianggap sebagai diet biasa?
Mengikut piramid makanan, diet normal menekankan buah-buahan, sayur-sayuran, bijirin penuh, dan susu dan produk susu tanpa lemak atau rendah lemak. Ia juga termasuk pelbagai makanan protein seperti makanan laut, daging dan ayam tanpa lemak, telur, kekacang, produk soya. Tambah lagi dengan makanan yang rendah gula tambahan, natrium, lemak tepu, lemak trans dan kolesterol.
Kenapa perlu makan sihat? Apa faedahnya kepada badan kita? Makan secara sihat dapat:
Menjaga kesihatan kulit, gigi dan mata.Menyokong otot.Meningkatkan imuniti.Menguatkan tulang.Mengurangkan risiko penyakit jantung, diabetes jenis 2, dan beberapa kanser.Bantu kehamilan dan penyusuan yang sihat.Membantu fungsi sistem penghadaman.
Tetapi kebanyakan orang mempunyai diet yang tidak sihat yang sering terdiri daripada makanan yang terlalu manis, berminyak dan mempunyai garam berlebihan.
Tentunya ia bukan mudah untuk menukar diet dalam sekelip mata, tapi kita perlu buat demikian untuk hidup dengan lebih sihat. Ajal dan maut memang tidak dapat dielakkan, tetapi kita harus pentingkan kesihatan kita untuk anak-anak kita juga!
Diet Vegan

Bukan mudah untuk kita menukar diet vegan sepenuhnya, kadangkala ia mungkin berkaitan dengan faktor kekangan masa, kekurangan sumber atau sekadar makanan sihat terlalu mahal untuk kita amalkan dalam kehidupan seharian kita. Kajian menunjukkan bahawa diet vegan boleh membantu melakukan perkara berikut:
Menggalakkan penurunan berat badan.Kurangkan risiko penyakit jantung dengan menurunkan paras kolesterol.Kurangkan peluang anda untuk mendapat jenis kanser tertentu, seperti kanser kolon.Urus diabetes.
Tapi ingat Mama, makan sihat pun boleh naik berat badan. Diet vegan juga tidak menjamin penurunan berat badan. Tapi ia lebih baik daripada Mama makan makanan yang diproses yang mempunyai garam berlebihan yang memudaratkan kesihatan.
Oleh itu, jika Mama mempunyai penyakit kronik yang perlu diet, pastikan Mama pilih diet yang bagus dan juga sesuai untuk kesihatan Mama.
Mama Pilih Yang Mana?
Semestinya dua-dua diet ini memiliki kelebihan dan juga kelemahannya tesendiri. Semua keputusan berada di tangan Mama. Kita tidak perlu membuat perubahan yang drastik. Semua perkara perlu mengambil masa dengan sokongan daripada keluarga juga penting tau!
Jika Mama mempunyai masalah kesihatan yang perlu diet untuk menyelesaikannya, mungkin ini adalah tanda untuk Mama mulakan perjalanan diet! Buat pilihan yang terbaik tau Mama!

Kawal gaya pemakanan Mama sekeluarga dengan pelbagai tips berguna di SINI.


Majlis Aqiqah Berjalan Lebih Lancar dengan 10 Checklist Khas Ini

Akikah atau aqiqah berasal dari kalimat bahasa Arab عقيقة. Hukum mengerjakan ibadah aqiqah bagi anak lelaki dan perempuan ialah sunat dari hari ke tujuh hinggalah sebelum mereka baligh.
Majlis aqiqah yang diadakan mestilah dirancang sebaik mungkin agar semuanya berjalan lancar. Lumrah apabila ingin mengadakan sesebuah majlis, pelbagai perkara perlu difikirkan sampai sakit kepala dibuatnya.

Namun kita tidak lagi kerana Mama Siti senaraikan 10 checklist sambutan majlis aqiqah bayi, tak kisah sama ada majlis aqiqah untuk anak lelaki mahupun puteri kecil Mama.
Bila selesai susun satu persatu barulah kita dapat pastikan semua perkara penting telah sedia untuk majlis aqiqah tersebut.
10 Checklist Majlis Aqiqah Anak Lelaki dan Perempuan
#1 Tarikh & Masa
Kredit gambar: Freepik
Pilih tarikh dan masa yang berkelapangan agar semua individu penting dapat hadir ke majlis aqiqah. Tarikh dan masa perlu ditetapkan awal supaya hal-hal lain dapat diselesaikan dengan sempurna.
#2 Lokasi Majlis Aqiqah
Kredit gambar: diarymamacom.tumblr.com
Rumah, event space, dewan mahupun hotel antara lokasi yang boleh dipertimbangkan dijadikan tempat sambutan majlis aqiqah. Apa-apapun semuanya bergantung kepada kemampuan Mama dan Papa. Paling penting, semua tetamu dan bayi kita mendapat keselesaan.
#3 Senarai Jemputan
Kredit gambar: phillymag.com
Buat anggaran bilangan tetamu yang bakal hadir. Senarai jemputan membantu kita menyediakan bajet makanan dan bungkusan goodie bag.
#4 Kad Jemputan
Kredit gambar: azhafizah.com
Sertakan maklumat seperti nama bayi, tarikh dan masa serta lokasi majlis berlangsung. Arus teknologi zaman ini telah menjadikan sebahagian orang memilih untuk membuat e-invitation atau kad jemputan elektronik. Lebih mudah dan lebih jimat.
#5 Menu Makanan & Kambing Aqiqah

Checklist paling utama dan sangat penting. Menu paling populer di majlis aqiqah ialah kambing golek. Tidak dilupakan untuk menyediakan menu utama dan kuih-muih.
#6 Marhaban
Kredit gambar: Mohd Shukri Mohd Yassin / Shutterstock.com
Tujuannya adalah supaya majlis lebih diberkati dan semoga anak kita didengarkan dengan alunan yang terbaik dari puji-pujian kepada baginda Nabi SAW.
Kehadiran kumpulan marhaban melengkapkan majlis cukur jambul anak kesayangan.
#7 Jurugambar (Photographer)
Kredit gambar: Csrousell
Tips memilih jurugambar ialah lihat portfolio mereka terlebih dahulu. Kos upah jurugambar boleh tahan besar, kita mahukan hasil yang terbaik.
Dibuatnya hasil karya jurugambar sering mendapat komen negatif, menyesal tak sudah.
#8 Buaian Berendoi + Pelamin Mini
Kredit gambar: srimunuracatering.com
Checklist nombor lapan ini bukanlah satu kewajipan. Walhal majlis masih boleh berjalan walaupun tiada buaian berendoi. Tetapi kalau ada bajet lebih apa salahnya kita raikan anak kesayangan dengan pelamin mini dan hiasan buaian.
#9 Outfit Bayi, Mama dan Ayah
Kredit gambar: Pinterest
Paling penting ialah pakaian anak. Kemudian Mama dan akhir sekali barulah Papa. Beri perhatian pada jenis bahan dan rekaan baju bayi. Bahan yang terlalu tebal dan rekaan yang berlebihan mungkin membuatkan anak tidak selesa dan meragam.
#10 Goodie Bag
Kredit gambar: Pinterest
Sediakan goodie bag berdasarkan anggaran tetamu yang hadir. Jangan ambil mudah perihal goodie ini ya. Kesian pada tetamu yang telah bersusah-susah datang ke majlis aqiqah anak kita. Beri mereka goodie bag sebagai tanda terima kasih dan kenang-kenangan.
Idea goodie bag: buku yassin, tasbih, hand sanitizer dan sebagainya.
Tingkatkan Rasa Kesyukuran Dengan Majlis Aqiqah
Majlis aqiqah bertujuan untuk meraikan anak yang selamat dilahirkan. Namun begitu proses dari awal hingga akhir boleh jadi agak memeningkan.
Checklist majlis aqiqah anak lelaki dan perempuan yang Mama Siti kongsikan boleh dijadikan sebagai panduan merancang majlis yang sempurna.
Bila ada checklist barulah kita dapat pastikan semua perkara telah disediakan dan ditempah. Paling penting kambing aqiqah. Pastikan betul bilangannya untuk anak lelaki dan perempuan.
Kredit gambar: hkhtt hj / Shutterstock.com
Mama Siti ucapkan tahniah atas kelahiran ahli keluarga baru Mama. Semoga anak ini menjadi anak yang soleh dan bermanfaat kepada kepada ramai orang didunia.
Semoga juga majlis aqiqah berjalan dengan lancar dan sempurna hendaknya.

Tingkatkan amal ibadah lain dengan panduan yang betul seperti dikongsikan DI SINI.


Diari Hati Ibu: Persiapan Sambut Bayi Baru

Akhirnya tibalah masa di hujung kehamilan, dan kita pun mula fasa nesting, semangat nak buat persiapan rumah untuk sambut kelahiran bayi baru kita. Mudah je ibu-ibu, cukup kita sediakan rumah dengan ruangan yang ringkas dan rasa dekat di hati.
Sebagai ibu, As kena faham bahawa bayi ni tak perlu banyak barang pun sebenarnya dan tak perlu terlalu canggih. Jadi, jangan rasa ketinggalan ya.
Persiapan Ruang Rumah Untuk Sambut Bayi
Fasa awal-awal kelahiran tu sebenarnya proses bayi nak transisi daripada alam rahim yang selesa, hangat dan suram kepada dunia luar yang banyak stimulasi macam cahaya, bising dan suhu sejuk. Masa ni tempoh untuk bayi belajar adakah dia rasa selamat di dunia ini.
Sumber: Forest Montessori
>> Less is more
Beli barang keperluan baby yang kita rasa perlu betul je. Sebenarnya, baby tak perlu banyak sangat barangan. Yang dia paling perlu adalah kehadiran kita di awal kelahiran ini. Rumah kita, kita jadikan dia ringkas, kemas cukup dah. Jika nak invest toys untuk baby, spend duit untuk barangan yang kualiti tinggi dan lebih natural, contohnya diperbuat daripada kayu.
>> Alas nipis untuk bayi
Alas ni sangat penting di awal kelahiran baby sebab nanti ia akan jadi titik rujukan untuk dia. Setiap kali kita letak baby, atau sesiapa dukung dia, kita akan attach dengan alas nipis ini yang berbentuk bujur lebih kurang saiz bayi. Tak tebal dan tak nipis supaya mudah dipegang.
Sumber: Topponcino company
Alas ni boleh bawak ke mana sahaja kita bawa baby, jadi baby tak mudah rasa terganggu. Anak kecil usia ini sangat sukakan sesuatu yang dia familiar. Seperti suara ibu, bau susu ibu dan termasuklah alas dia yang dia familiar.  Bila baby rasa familiar, dia akan rasa selamat. Kalau menyusu sambil duduk dan baby tidur oun senang aja nak alih ke tilam sebab dah ada alas ni.
Persiapan Barangan Bayi
>> Pakaian
Bayi sebenarnya dah ada memori tau dari alam rahim, antaranya memori berbentuk tactile (deria sentuhan). Ketika di alam rahim tangan baby dah banyak bergerak dan sentuh sana sini. Dah biasa dimasukkan ke dalam mulut, kalau perasan kadang bila scan nampak baby hisap jari kan?
Jadi sangat penting untuk beri rasa selamat pada baby dengan biarkan jemarinya bebas tanpa mitten selama yang boleh. nanti kita akan nampak juga cubaan baby nak masukkan tangan ke dalam mulutnya. Kalau baby cakar muka macam mana ya? Tak apa, lama-lama baby akan belajar bahawa itu menyakitkan dan dia takkan cakar muka sangat dah nanti.
Elakkan baju yang perlu ditarik melalui kepala baby sebab mereka akan rasa seolah lemas dan akan panik. Jika dapat pakai baju yang butangnya di sisi badan adalah sangat baik, supaya bayi dapat tummy time tanpa rasa sakit bahagian dada. Selain tu tak perlu beli banyak baju newborn sebab cepat aja baby membesar.
Sumber: Walmart
>> Movement mat
Kan baby mesti ada waktu dia berjaga in between tidur yang panjang. Jadi waktu nilah kita akan letak dia di atas movement mat untuk stretch badan dia. Jadi kami tak pernah bedung bayi supaya dia selesa gerak tangan kaki sama seperti dalam rahim.
Sumber: Monti Kids
Movement mat ni nipis dalam 1 inci dan cukup besar supaya baby boleh regangkan seluruh kaki tangan dia ke semua arah. Berdekatan kawasan ni juga boleh gantung mainan untuk stimulasi mata baby.
Boleh letak beberapa items untuk dia main. Kita sediakan awal supaya nanti mudah dalam tempoh berpantang semua dah ready. This is how I maintain my sanity sekaligus tak miss bantu perkembangan baby.
Persiapan Untuk Beberapa Bulan ke Depan
Bagi As, As terus ambil ambil masa yang berbaki ini untuk siapkan barangan dan ruangan untuk bayi sebanyak yang boleh untuk tempoh 6 bulan ke depan.
Sumber: LisaBiruza
Wah kenapa sampai 6 bulan ke depan tu? Nanti lepas kita bersalin, kita akan semakin sibuk dengan keperluan bayi baru. Badan kita yang menyusu dan menjaga bayi baru ni pun akan kepenatan apatah lagi jika kita dah sibuk bekerja nanti. Jadi, As siapkan terus bekas-bekas asingkan barangan keperluan ikut fasa atau bulan.
Bila baby makin membesar, dan kita nak guna nanti mudah, terus ambil sahaja barangan yang dah tersedia ikut bekas-bekas tu. As share contoh ya sebagai gambaran.
>> Fasa berpantang
Contoh barangan ketika fasa ini adalah; nursing pads, silicone pump untuk tadah lebihan susu ibu, rawatan untuk ibu berpantang seperti tungku dan sebagainya, kain alas bayi, barut jika ada, diapers saiz newborn, baju yang bersesuaian, alas untuk pangku dan letak bayi, kelengkapan untuk bayi yang selalu muntah, minyak pati untuk urutan dan kembung baby, mainan stimulasi serta lain-lain. As suka guna rak macam bawah ni untuk tempoh ini.
Sumber: Me and my girls
>> Usia 2 bulan ke atas
Untuk baby bila dah besar usia ini pula, As sediakan baju bersesuaian. Umur ni banyak guna rompers untuk bantu bayi menjulur selain alas yang lembut tapi firm. Senang nak bagi baby banyak tummy time, juga items untuk aktiviti stimulasi bayi.
>> Usia 6 bulan ke atas
Baby usia ini biasa dah mula mobile kan, aktiviti pun berubah. makin banyak rompers perlu disediakan. Baju pun perlu banyak bertukar ganti since baby dah mula baby led weaning. Badan pun dah membesar. Jadi As akan letak siap-siap satu kotak khas untuk items ni. Kita rasa macam lambat lagi kan, tapi sebenarnya sekejap sahaja masa berlalu. Bila sampai masa semua ni akan sangat memudahkan kita, just tarik sahaja keluar dan guna.
Masa Untuk Persiapan Sambut Bayi Baru
InsyaAllah fasa hamil agak lama kan dan kita ada banyak masa untuk menyusun persiapan ini. Kita perhatikan ruangan rumah kita, anak-anak kita dan mula adjust from there. Yang penting buat apa yang resonate with your own family.
Duduk dan observe, apa kita boleh siapkan untuk bantu bayi transisi dari alam rahim ke dunia luar dengan tenang. Macam mana kita nak siapkan diri kita sendiri secara fizikal untuk handle bayi with gentleness, siapkan diri mentally dan sebagainya.
Bagaimana nak support deria bayi seperti sentuhan, penglihatan dan sebagainya. Bagaimana nak bersabar dan beri masa bagi bayi adjust to the new world.
You, do you.
Buat sekadar mampu sebab Allah dah susun rezeki setiap kita, okay ibu. The most important preparation is you. Kita dewasa ini dalam menyantuni anak kecil yang baru lahir. And lastly, jangan lupa to be gentle to yourself okay.
Love,As


Cara Buat Resepi Gulai Ayam Original Terengganu dan Rahsia Gulai Yang Sedap

Tahu tak? Mama Siti jumpa resepi gulai ayam paling unik, mudah dan sedap dari perkongsian Siti Noor Hidayah Samah.
Rupa-rupanya beliau ada cara yang tersendiri untuk menyediakan resepi gulai ayam Terengganu ini. Rempah masakan dan rempah gulai Cap Rose ialah rahsianya.
Tambahan lagi, beliau juga ada berkongsi tips masak gulai ayam yang sedap. Kalau nak tahu, Mama kena ikuti tips yang akan Mama Siti kongsikan ini ya.
Resepi Gulai Ayam

Kredit gambar: Siti Noor Hidayah Samah
Resepi oleh: Siti Noor Hidayah Samah
Bahan-Bahan
Kredit gambar: Facebook @Siti Noor Hidayah Samah
AyamSantanRempah Masak Cap RoseRempah Gulai Cap RoseCili BohUbi KentangGula MelakaAsam Keping KerisikGaram
Bahan Kisaran
Bawang MerahBawang PutihKunyit HidupHaliaLengkuas
Cara Memasak
1. Panaskan minyak dan tumis cili boh hingga naik bau. Kemudian masukkan bahan kisaran dan teruskan menumis hingga pecah minyak.
Kredit gambar: Facebook @Siti Noor Hidayah SamahKredit gambar: Facebook @Siti Noor Hidayah Samah
2. Selepas itu, masukkan pula rempah dan kacau sebati kesemua bahan-bahan itu hingga sedikit garing.
3. Kini tibalah masa untuk kita masukkan ayam dan gaulkan hingga meresap rasa bahan tumisan itu.
Kredit gambar: Facebook @Siti Noor Hidayah Samah
4. Masukkan air sesuai citarasa dan gula melaka serta asam keping. Tutupkan periuk selama lima minit.
Kredit gambar: Facebook @Siti Noor Hidayah Samah
5. Bukak penutup periuk dan masukkan santan.
Kredit gambar: Facebook @Siti Noor Hidayah Samah
6. Setelah masakan mula mereneh masukkan ubi kentang, kerisik dan garam kemudian tunggu hingga kentang menjadi empuk.
Kredit gambar: Facebook @Siti Noor Hidayah Samah
7. Perlahankan api dapur dan biarkan mereneh dalam 7 hingga 8 minit. Apabila sudah pecah minyak barulah tutup api dapur.
Tips Memasak Resepi Gulai Ayam
Proses terakhir masakan ialah kunci kepada rasa sedap gulai ayam. Perlahankan api dn biarkan sebentar tidak boleh diabaikan.Cili boh yang merah menyala memainkan peranan terhadap warna masakan gulai ayam.
Mudah sahaja rupanya cara masak gulai ayam Terengganu ini. Asalkan pandai cari bahan, pandai main api dah jadi resepi pantai timur ini.
Resepi ini sesuai sangat bagi yang baru-baru nak belajar masak tu. Langkah demi langkah pemilik resepi ini kongsikan cara memasaknya.
Kalau dah pandai, boleh lah cuba resepi bubur nasi pula kan. Sekali sekala nak juga bertukar citarasa.

Mama juga boleh cuba pelbagai resepi lain dengan klik SINI!


Diari Hati Ibu: Debaran di Hujung Kehamilan Yang Penuh Drama

Tuhan saja Maha Mengetahui debaran di hujung kehamilan jauh di sudut hati ibu ini. Semua ibu yang membaca hari ni yang dah berada di hujung trimester ketiga hamil pasti merasai perkara yang sama kan? Eh, risau macam-macam perkara lah; pasal sakit bersalin dan proses melahirkan, baby sihat ke tak sampai selamat lahir, isu berpantang, dan macam-macam lagi.
Sumber: Jateng Indn Times
Pelbagai Rasa di Hujung Kehamilan
Dia bukan aja berdebar tau, tapi seribu satu rasa setiap hari di dalam jiwa. Time ni kadang rasa confuse dengan diri sendiri. Emosi pun boleh swing sekelip mata! Mudah triggered, mudah menangis; tu yang kata drama sungguh tu. Hahaha
>> Over excited
Hati ni kadang rasa nak explode tak sabar dan happy nak jumpa baby yang dah dibawa selama 9 bulan ni dalam rahim, masya Allah.
Nampak je baju baby di kedai, mesti ada je nak tambah beli lagi dan lagi, walau dah sarat tak larat nak berjalan kan. Ada aja yang dok risau tak cukup di hujung-hujung ni.
Sumber: The Little Kidz Closet
As akan tulis semua perasaan hati tentang kegembiraan ni di dalam journal. Buat tanda ingatan memori perjalanan kehamilan dan juga mungkin jadi tanda hati buat baby bila besar nanti kan.
>> Berdebar
Berdebar tu pulak sebab ya lah macam macam risau bila lah nak bersalin ni, berapa jam lah tahan sakit nanti, baby okay ke nanti dan macam macam lagi di fikiran. Masa nilah kadang ada aja berubah plan tentang bersalin sebab mengikut keadaan semasa dan kadang kala sebab mood swing tu lah sendiri. Hui masa ni pun emosi pun sensitive nya lah!
Selalu rasa tak cukup masa lagi yang ada ni sebab masih banyak lagi perkara nak di buat. Padahal punya lah tak tahan bila lah nak habis pregnancy disebabkan segala kesusahan yang dialami. Gitulah hati ibu ibu kan. Mentang mentang boleh multi-tasking, emosi pun jadi pelbagai pada satu masa.
Ini Cara Saya Calm Down di Hujung Kehamilan
1. Bernafas tenang
Setiap kali datang mix of emotions, seperti debaran di hujung kehamilan, termasuk terlalu happy sampai rasa overwhelmed, As akan terus fokus semula pada pernafasan As. Sebab biasanya masa ni lah kita akan rasa yang kita ni tak cukup bernafas rupanya. Nafas tu jadi pendek-pendek.
Jadi As akan cuba duduk diam kejap, tarik nafas melalui hidung perlahan sahaja dalam 4 saat. Hembus tenang juga melalui hidung selama 6 saat. Bagi panjang sikit sampai rasa grounded. Ulang 10 kali sampai rasa sistem saraf tenang dah activated. Selalu amazing dengan result dia. Cara ni pun bagus sangat ketika proses bersalin nanti.
Sumber: Preregistry
Kita juga dapat bantu baby regulate emosi dia. Once kita terlebih emosi dan stress, baby pun dapat rasa. Bila kita belajar bertenang, baby juga dapat rasai dan mula belajar stimulasi tenang yang dia terima.
2. Peranan suami
Sokongan suami main peranan besar waktu kita hamil, paling penting faham tentang pergolakan emosi kita termasuk debaran di hujung kehamilan ni. Just simply being there. Itupun dah besar maknanya buat hati isteri yang sedang bergelora fikir macam-macam di hujung kehamilan.
Sumber: Baitul Jannah
Terbaik jika dapat duduk bersama finalise kan perkara-perkara sebelum melahirkan. Kadangkala isteri ni perlukan sedikit pandangan dan suami yang mendengar pilihan-pilihan dia untuk kelahiran nanti. Bina memori hubungan kukuh yang akan menjadi jambatan nanti waktu bayi dah lahir. Banyak lagi ujian yang bakal kita terima sebaik sahaja lahirnya anak ke dunia.
Yang ni pula apa yang saya buat di hujung kehamilan
>> Bina ritma harian
Dalam sehari As akan bina ritma dengan pengisian ruhani seperti mengaji sebelum tidur dengan surah Al-Mulk dan As-Sajdah, baca zikir pagi dan petang; ini sekaligus akan sampai ke pendengaran baby tau. Nanti dah lahir, baby akan cari semula bunyian yang dia pernah dengar ni. Comel kan?
As akan cuba jaga tidur juga supaya kita dapat kerehatan yang baik, elakkan emosi kita terganggu. Walaupun rasa tak selesa semasa tidur, As amalkan tidur mengiring pusing kiri kanan, gunakan bantal secukupnya untuk support kita.
>> Makan bernutrisi setiap 4 jam
As akan makan setiap 3 hingga ke 4 jam. Heavy meals 3 kali sehari dan snacking in between. Pilihlah snack sihat seperti variasi telur yang sangat penting ketika hamil. Contohnya susu kambing organik dengan madu tulen, biskut dan kek homemade dengan bahan yang baik, yogurt organik tanpa perisa dan sebagainya.
Sumber: Safe health centre
Main meal pula As pastikan cukup ada lemak baik; seperti daging, ayam, minyak kelapa. Selain tu wajib ada karbohidrat serta buah dan sayuran organik atau ditanam tanpa racun serangga. Masa ni pun perut kita tak muat makan banyak, jadi makan kerap ni sangat bantu untuk nutrisi kan badan kita.
>> Slow down
Cuba untuk live in the presence, bertenang buat sesuatu, appreciate masa yang berlalu dan mula kurangkan sebarang komitmen dalam proses nak menghadapi hari kelahiran. Cari cerita bersalin yang positif bagi menaikkan semangat dan happy hormones kita.
Sumber: Hugo Ansell
Aktif sekadarnya di hujung kehamilan, seimbangkan dengan rehat. Rehat seperti solat, duduk mengaji dan sebagainya. Boleh duduk bercakap dengan baby, ajak sekali suami dan anak-anak lain jika ada. Family bonding hujung-hujung ni sangat bagus untuk kesihatan emosi ibu. Memang akan ada ups and downs ketika ini, namun raikan semuanya dengan tenang.
Be gentle to yourself
Makin dekat tarikh due, makin besar dramanya akan datang. Jadi kenangan buat kita nanti. Apapun yang berlaku, selalu ingat please be gentle to yourself. Orang boleh cadangkan macam-macam perkara tapi hanya kita tahu apa yang sesuai dengan keluarga kita. So, you do you, okay ibu?
Love,As


Mengabai Emosi Anak Kita: Trauma Kanak-Kanak Memberi Kesan Yang Berpanjangan

Zaman kanak-kanak adalah masa yang amat bernilai untuk perkembangan mereka. Tetapi berlaku juga kes-kes tertentu apabila ibu bapa mengabaikan kesihatan mental dan juga fizikal mereka. Akhirnya, anak-anak akan mengalami trauma apabila mereka meningkat dewasa. Trauma zaman kanak-kanak juga wujud dalam pelbagai bentuk seperti:
Penderaan dan pengabaian fizikal, seksual atau psikologi.Bencana alam dan teknologi atau keganasan.Keganasan keluarga atau komuniti.Kehilangan orang yang disayangi secara tiba-tiba atau secara kejam.Gangguan penggunaan bahan terlarang (bahan peribadi atau keluarga).
7 Contoh Trauma Kanak-kanak
Semestinya trauma mendatangkan lebih banyak keburukan apabila anak-anak kita meningkat dewasa. Menurut Dr Nicole,
“Trauma zaman kanak-kanak bukan saja datang dari apa yang anda alami, tapi ia juga mengenai apa yang anda tidak alami.
Dr Nicole menyentuh bagaimana kanak-kanak yang mengalami trauma kompleks sering mengalami masalah untuk mengenal pasti, meluahkan dan mengurus emosi mereka, dan mungkin mempunyai bahasa yang terhad untuk meluahkan perasaan mereka.
Kanak-kanak sering terlebih pendam atau terlebih menyuarakan reaksi tekanan dan mengakibatkan mereka menghadapai kemurungan, kebimbangan atau kemarahan yang terlampau.
1. Pengabaian emosi: Bila kita tidak dapat mengalami parent figure yang sesuai dari segi emosi kita, kita susah nak faham emosi kita sendiri. Kita belajar keperluan kita tidak penting dan peranan kita adalah untuk menjaga emosi orang lain.
2. Tiada pembaikan: Apabila kita rasa disakiti atau dikhianati, semestinya pembaikan diperlukan. Pembaikan adalah apabila tanggungjawab diambil, mohon maaf dibuat, dan pengakuan tentang perkara akan berubah pada masa hadapan. Jika kita tidak dapat membaik pulih, kita akan belajar perasaan kita tidak penting.

Kredit gambar: Shutterstock
3. Ketidakupayaan yang dipelajari: Apabila kita tidak ada contoh cara menyelesaikan masalah, mencari penyelesaian masalah dan tidak diberi kemampuan untuk meninggalkan situasi yang bermasalah, ia akan mengakibatkan ketidakupayaan untuk belajar berlaku. Secara tidak langsung, ia akan mencuri keupayaan kita untuk menjadi orang dewasa yang kental bila berhadapan dengan masalah.
4. Kurang bertanggungjawab atas diri sendiri:Sifat yang bermasalah ialah menyalahkan orang lain tentang sesuatu isu atau masalah. Apabila kita tak nampak orang dewasa mengambil tanggungjawab, kita belajar untuk menyalahkan orang lain daripada mengambil tanggungjawab. Ini menyebabkan kita terikut-ikut dengan perangai orang lain.
5. Tidak ada kegembiraan, bermain atau keseronokan spontan: Satu lagi sifat keluarga yang bermasalah ialah “terlalu serius”. Ini boleh mendatangkan mod kelangsungan hidup jangka panjang di mana keseronokan tidak wujud langsung. Kita akan rasa susah untuk let go dan let loose.
Kredit gambar: Shutterstock
6. Tiada ruang untuk menjadi seorang kanak-kanak: Apabila kita diberi sifat keibubapaan (terbentuk untuk mengisi peranan ibu bapa) kita tidak mempunyai keupayaan untuk mengembangkan emosi kita. Akibatnya kerana kita memberi tumpuan kepada isu dewasa yang “matang”. Ia membantutkan emosi kita dan membuatkan kita membetulkan perkara yang bukan patut kita betulkannya.
7. Tiada ruang untuk kesilapan: Kesilapan adalah penting untuk perkembangan dan pembelajaran yang logik. Dalam keluarga yang bermasalah, kesempurnaan sering diperlukan. Kesilapan nampak sebagai kelemahan. Ini memberi kita masalah dengan penangguhan dan ketakutan yang melampau terhadap kritikan yang diberi.
Betul, perbuatan ibu bapa mempunyai kesan seperti trauma zaman kecil yang terbawa-bawa ke zaman dewasa. Oleh itu, Mama seharusnya prihatin terhadap trauma zaman kanak-kanak yang tidak dapat diselesaikan tetapi jangan risau, semuanya boleh pulih. Slowly but surely.
Dapatkan pertolongan daripada terapi, kumpulan sokongan ataupun ahli psikologi yang terlatih. Seorang ahli terapi seharusnya memahami kesan pengalaman zaman kanak-kanak terhadap kehidupan dewasa. Dengan pertolongan yang sewajarnya, InsyaAllah ia semua akan berjalan lacar.
Semoga bermanfaat ya Mama!
Kredit: Dr Nicole Le Pera

Dapatkan tips mengenai kesihatan anak-anak di SINI sekarang!


Tak Perlu Ubat! Ini 7 Cara Buang Angin Dalam Badan Yang Berkesan & Mesra Poket

Angin dalam badan berpunca daripada dua perkara. Pertama, tertelan udara semasa makan dan minum. Kedua, sistem penghadaman yang lemah.
Oleh itu, masalah angin dalam badan boleh diselesaikan dengan cara pergerakan dan pergerakan badan. Contohnya makan sup panas dan yoga.

Penjelasan dan cara-caranya ada Mama Siti kongsikan dalam artikel ini. Selain itu, kita juga boleh mengambil langkah pencegahan angin dalam badan seperti lebihkan sayur dan buah dalam pemakanan serta makan perlahan-lahan.
Mari kita kupas lebih lanjut tentang cara paling berkesan dan mudah buang angin dalam badan.
7 Cara dan Petua Berkesan Buang Angin Dalam Badan
1. Rebusan Daun Betik
Kredit gambar: headtopics.com
Rebus empat hingga lima helai daun betik dalam periuk. Apabila air mulai menggelegak, tunggu sebentar sebelum tutup api.
Seterusnya, tuangkan dalam cawan dan minum ketika air rebusan betik masih hangat atau suam.
2. Senaman Yoga – Relieving Wind Pose
Kredit gambar: Pinterest
Dalam posisi baring secara terlentang, tarik satu lutut ke arah dada dan tahan dengan kedua belah tangan. Ulang langkah tersebut untuk lutut sebelah lagi.
Bagi setiap sesi Mama boleh kira dari nombor satu hingga lapan. Senaman yoga ini dapat melepaskan angin yang tersekat di bahagian perut.
3. Makan Sup Panas
Baik, makan sup. Tapi nak makan sup apa?
Terpulang kepada Mama, lebih baik kalau makan lauk sup kegemaran. Sebenarnya apa yang kita mahukan ialah kesan panas dari sup tersebut.
Sensasi panas akan turut dirasai bahagian badan yang lain ketika menghirup sup panas tadi. Contoh sup yang dicadangkan ialah sup ayam, sup sayur, sup berkrim dan sup ikan.
4. Minum Air Halia
Kredit gambar: detoxinista.com
Terdapat tiga cara buang angin dalam badan dengan meminum air halia, iaitu:
Pertama: Rebuskan air dan halia dalam periuk kemudian minum.Kedua: Campurkan beberapa hiris halia ke dalam minuman teh tanpa gula. Ketiga: Air teh, halia dan sesudu madu dikacau bersama kemudian diminum. Rasa manis dapat dirasai daripada madu tersebut.
5. Bersenam
Kredit gambar: Freepik
Pergerakan fizikal mengaktifkan sistem pencernaan. Oleh itu, apabila Mama rasa tidak selesa di bahagian perut maka buatlah aktiviti senaman berintesiti ringan seperti joging dan berjalan laju atau brisk walk.
Sebaiknya jadikan aktiviti senaman ringan sebagai rutin setiap empat hingga lima kali seminggu.
6. Makan Bawang Putih
Kredit gambar: CNN Indonesia
“Mama Siti, nak kena makan mentah ke? “
Ya, caranya adalah dengan bakar beberapa ulas bawang putih kemudian buangkan kulit dan makan.
Kalau Mama tak biasa makan bawang putih begitu sahaja, Mama boleh ditambahkan ke dalam masakan. Ketika menjamah lauk, makanlah sekali bawang putih itu, barulah tak terasa sangat kan.
7. Rendaman Kaki
Kredit gambar: primadaily.com
Sediakan satu besen dan isikan dengan air panas. Jika air terlalu panas, Mama boleh laraskan ke suhu lebih rendah dengan menambahkan air biasa.
Mulakan rendaman dan biarkan selama 15 minit hingga 30 minit.
Apabila Mama mula sendawa dan kentut itu maknanya angin dalam badan sudah perlahan-lahan mulai keluar.
Simptom Angin Dalam Badan dan Perbezaan dengan Sakit Perut Biasa
Kredit gambar: halodoc.com
#1 Kerap Sendawa
Mama akan kerap sendawa walaupun belum makan atau waktu makan telah lama berlalu. Selalunya, sendawa disebabkan angin dalam badan tidak berbau makanan yang dimakan beberapa jam sebelum itu.
#2 Kembung Perut
Simptom ini selalu dialami oleh golongan perempuan ketika di fasa premenstrual syndrome (PMS). Keadaannya lebih kurang sama. Perut terasa penuh dan sering rasa ingin kentut atau sendawa.
Perbezaan angin dalam badan dengan sakit perut biasa ialah kentut dan sendawa disebabkan angin dalam badan tidak berbau. Manakala kentut disebabkan sakit perut selalunya berbau.
Punca dan Tips Elak Angin Dalam Badan
1. Makan Perlahan-lahan
Apabila kita makan terlalu laju, secara tidak sengaja angin akan turut ditelan. Oleh itu dengan memperlahankan kunyahan, makanan dapat ditelan sempurna. Sekaligus, menambah baik proses penghadaman dan pencernaan.
2. Banyakkan Sayur dan Buah
Kredit gambar: lifestyle.kompas.com
Lebihkan sayur dan buah dalam diet seharian Mama. Kandungan vitamin C, membina ketahanan tubuh badan dan meningkatkan imuniti.
3. Aktif Aktiviti Fizikal
Antara faktor angin dalam badan ialah disebabkan penghadaman yang tidak lancar. Sistem usus tidak aktif dan bergerak perlahan.
Bagi mengelakkan angin dalam badan, kita perlu meningkatkan aktiviti fizikal. Contohnya, berkebun, bersukan dan bersenam.
Apabila kerap beraktiviti, ia mampu meningkatkan kelenturan otot dan menjadikan usus bergerak aktif.

Faktor masalah angin dalam badan salah satunya adalah disebabkan oleh tertelan angin tanpa sengaja semasa makan dan minum.
Bagi mempercepatkan proses pembuangan angin dalam badan, Mama boleh lakukan tujuh cara hilangkan angin dalam badan seperti yang dikongsikan Mama Siti di atas.
Selain itu, Mama juga perlu kenali simptom angin dalam badan dengan sakit perut biasa. Perhatikan bau angin dan kekerapan makan.
Mama juga jangan lupa untuk selalu lakukan tips mengelakkan angin dalam badan. Keadaan badan yang berangin memang tidak selesa. Jadi, selalulah bersukan dan elakkan makan dalam keadaan tergesa-gesa.

Dapatkan tips dan panduan kesihatan Mama dan Papa yang lain DI SINI.


6 Idea Bilik Pengantin Ringkas Dan Romantik Buat Pasangan Baru Berkahwin

Terdapat pelbagai rekaan bilik pengantin di luar sana. Hiasan bilik pengantin berbeza dengan hiasan bilik biasa.
Bilik pengantin menitikberatkan aspek tema, keselesaan dan wangian. Disebabkan itulah artikel pada kali ini membawa Mama melihat beberapa idea bilik pengantin sebagai inspirasi hari bahagia Mama nanti.
Selain itu, Mama Siti kongsikan sekali tips menghias bilik pengantin. Bilik pengantin bukan sekadar perlu cantik tetapi juga perlu selesa untuk berehat.
Tips Hias Bilik Pengantin

Kredit gambar: osmology.co
Pemilihan Konsep dan Tema
Pemilihan konsep dan tema ialah langkah pertama dalam persiapan hari perkahwinan. Oleh itu, ia perlu ditentukan lebih awal supaya dapat memudahkan proses dekorasi.
Contoh-contoh konsep atau tema bilik pengantin ialah minimalis, moden kontemporari dan natural.
Pemilihan Cadar (Bedsheet) Yang Selesa
Menjadi pengantin memang memenatkan walaupun ia cuma satu hari. Oleh itu, keselesaan di tempat tidur memainkan peranan besar buat kedua-dua mempelai merehatkan badan.
Pilih tekstur lembut dan bahan yang berkualiti. Utamakan keselesaan terlebih dahulu berbanding rekaannya yang cantik.
Haruman dan Wangian
Haruman dalam bilik pengantin yang baru melangsungkan hari pernikahan dan perkawinan penting untuk menaikan mood tenang dan suasana romantik.
Mama boleh pilih bau-bauan yang relaks dan dapatkan wangian dalam bentuk scented candle atau semburan pewangi.
6 Idea Bilik Pengantin Ringkas Dan Romantik
Moden Kotemporari
Kredit gambar: desainrumahid.com
Bilik pengantin dengan konsep moden kontemporari akan tampak lebih mewah dan eksklusif. Warna-warna yang selalu digunakan ialah warna gelap seperti coklat, merah gelap dan emas.
Paling penting sekali, pemilihan perabot dan aksesori mestilah bersesuaian dengan tema moden kontemporari.
Ikut Tema Majlis
Kredit gambar: wawasyaida.blogspot.com
Adakah Mama seorang yang suka keseragaman. Jika ya, bilik pengantin Mama hendaklah sama tema dengan baju dan pelamin.
Sebagai contoh, tema klasik menggunakan tiang empat penjuru dan kelambu. Manakala gaya English menggunakan wallpaper bunga besar, katil warna putih, cadar dan langsir yang sama tona warnanya.
Natural dan Flora
Kredit gambar: Pinterest
Idea bilik pengantin seperti ini sebenarnya trend terkini. Bilik pengantin kelihatan lebih segar dan nyaman.
Idea dekorasi bilik pengantin tema natural selalunya akan menggunakan pokok dan bunga di bucu bilik. Manakala dindingnya pula berwarna kontra dengan langsir dan cadar.
Boleh juga pelbagaikan dengan hiasan bunga di bahagian katil.
Minimalis
Kredit gambar: Hias.MY
Idea bilik pengantin minimalis mengetengahkan konsep ‘less is more’. Lebih sedikit perabot dan hiasan, lebih baik.
Sebagai panduan, Mama boleh letakkan item yang penting seperti katin, tilam, almari, meja sisi dan meja solek. Jika Mama inginkan lebih sentuhan, tambahkan dengan hiasan dinding contohnya bingkai gambar.
Bagi menaikkan suasana romantik bilik pengantin, letakkan haruman atau wangian yang bersesuaian.
Ala Pelamin
Bilik pengantin seperti ini memberi kelebihan untuk juru gambar merakamkan detik bahagia raja sehari. Kalau dahulu, bilik pengantin selalu dijadikan tempat pengantin bergambar.
Elemen paling penting bagi bilik pengantin ala pelaminan ialah langsir. Sepertimana yang kita nampak di pelamin, lebih kurang begitu juga di dalam bilik tidur.
Bilik ala pelaminan akan kelihatan seperti ini. Rekaan langsir di kepala katil, lampu serta hiasan bunga di atas alas yang tinggi bersebelahan katil.
DIY Ikut Idaman Sendiri
Kredit gambar: carousell.com.my
Walaupun ada banyak perancang perkahwinan di luar sana, kadang-kala ada sahaja rekaan yang tak berkenan di hati Mama.
Jadi dekorasi sendiri lebih sesuai pada masa ini. Apa yang diperlukan apabila ingin DIY bilik pengantin.
Pertama sekali, pilih konsep yang diminati di media sosial seperti Pinterest. Kemudian beli alat yang diperlukan di kedai perkakasan. Akhir sekali barulah kita minta bantuan ahli keluarga dan rakan-rakan untuk merealisasikan bilik pengantin idaman.
Kesimpulannya,
Bilik pengantin menitikberatkan aspek tema, keselesaan dan wangian. Diharap idea bilik pengantin yang Mama Siti kongsikan dapat dijadikan inspirasi di hari bahagia Mama nanti.
Tema yang menjadi kegemaran Mama Siti ialah moden kontemporari dan minimalis memandangkan Mama Siti gemar sesuatu yang ringkas dan bermakna.
Paling penting Mama sendiri perlu gembira dengan idea bilik pengantin yang telah dipilih. Ini hari bahagia Mama, Mama perlu nikmati hari ini dengan sepenuh hati.


Amalkan Doa Masuk Masjid, Demi Kerahmatan Yang Maha Esa

Rumah ibadat umat Islam yang selalu memberikan ketenangan dan keselesaan dalam beribadah. Jadi demi melengkapi kedua-dua hal di atas, kita disarankan untuk membaca doa masuk ke masjid.
Setiap lontaran perkataan kita ialah doa. Lebih-lebih lagi ketika menziarahi tempat suci umat Islam, baik kiranya kalau kita mulakan dengan selawat dan pujian kepada Allah SWT.
Selain itu, kita juga menyimpan harapan agar Allah mendengar dan memakbulkan segala rintihan yang kita panjatkan ketika berada di dalam masjid.
Jadi, ketika berada di dalam masjid, umat Islam harus sentiasa berkelakuan baik, berdoa dengan bersungguh-sungguh serta melakukan banyak amal soleh seperti bersedekah, berakhlak mulia dan membaca al-quran.
Doa Masuk dan Keluar Masjid

#1 Doa Masuk Masjid Lengkap
أَعُوْذُ بِاللهِ العَظِيْمِ وَبِوَجْهِهِ الْكَرِيْمِ وَسُلْطَانِهِ الْقَدِيْمِ مِنَ الشَّيْطَانِ الرَّجِيْمِ. بِسْمِ اللهِ وَالْحَمْدُ لِلهِ. أَللَّهُمَّ صَلِّ وَسَلِّمْ عَلَى سَيِّدِنَا مُحَمَّدٍ وَعَلَى آلِ سَيِّدِنَا مُحَمَّدٍ. اَللَّهُمَّ اغْفِرْ لِي ذُنُوْبِي وَافْتَحْ لِي أَبْوَابَ رَحْمَتِكَ
‘A’ûdzu billâhil ‘azhîm wa biwajhihil karîm wa sulthânihil qadîm minas syaithânir rajîm. Bismillâhi wal hamdulillâh. Allâhumma shalli wa sallim ‘alâ sayyidinâ muhammadin wa ‘alâ âli sayyidinâ muhammadin. Allâhummaghfirlî dzunûbî waftahlî abwâba rahmatik’
Maksudnya: “Aku berlindung kepada Allah Yang Maha Besar, kepada zatNya Yang Maha Mulia, dan kepada kerajaanNya yang sedia dari syaitan yang direjam. Dengan nama Allah dan segala puji bagi Allah.
Hai Tuhanku, berilah selawat dan sejahtera atas Sayyidina Muhammad dan atas keluarga Sayyidina Muhammad. Hai Tuhanku, ampuni untukku segala dosaku. Bukalah bagiku segala pintu rahmatMu”
#2 Doa Masuk Masjid Ringkas
Kredit gambar: www.yadim.com.my
اللَّهُمَّ افْتَحْ لي أبْوَابَ رَحْمَتِكَ
‘Allahummaftah li abwaba rahmatika’
Maksudnya: “Ya Allah, bukalah pintu-pintu rahmatMu untukku”
Koleksi Doa Keluar Masjid
#1 Doa Keluar Masjid Lengkap
Kredit gambar: SelangorKini
أعُوْذُ بِاللهِ العَظِيْمِ وَبِوَجْهِهِ الْكَرِيْمِ وَسُلْطَانِهِ الْقَدِيْمِ مِنَ الشَّيْطَانِ الرَّجِيْمِ. بِسْمِ اللهِ وَالْحَمْدُ لِلهِ. أَللَّهُمَّ صَلِّ وَسَلِّمْ عَلَى سَيِّدِنَا مُحَمَّدٍ وَعَلَى آلِ سَيِّدِنَا مُحَمَّدٍ. اَللَّهُمَّ اغْفِرْ لِي ذُنُوْبِي وَافْتَحْ لِي أَبْوَابَ فَضْلِكَ
‘A’ûdzu billâhil ‘azhîm wa biwajhihil karîm wa sulthânihil qadîm minas syaithânir rajîm. Bismillâhi wal hamdulillâh. Allâhumma shalli wa sallim ‘alâ sayyidinâ muhammadin wa ‘alâ âli sayyidinâ muhammadin. Allâhummaghfirlî dzunûbî waftahlî abwâba fadhlik’
Maksudnya: “Aku berlindung kepada Allah Yang Maha Besar, kepada zatNya Yang Maha Mulia dan kepada kerajaanNya yang sedia dari syaitan yang direjam. Dengan nama Allah dan segala puji bagi Allah.
Hai Tuhanku, berilah selawat dan sejahtera atas Sayyidina Muhammad dan atas keluarga Sayyidina Muhammad. Hai Tuhanku, ampuni untukku segala dosaku. Bukakanlah bagiku segala pintu kemurahanMu”
#2 Doa Keluar Masjid Ringkas
Kredit gambar: iNews.id
اللَّهُمَّ إِنِّي أَسْأَلُكَ مِنْ فَضْلِكَ
‘Allaahumma innii as’aluka min fadhlika’
Maksudnya: “Wahai Tuhanku, sesungguhnya aku memohon kepadaMu akan segala kemurahanMu”

Kelebihan Membaca Doa Masuk Masjid
Sebagaimana makna doa-doa masuk masjid diatas, itulah juga kelebihan yang kita akan dapatkan ketika membaca doa masuk masjid.
Kata singkatnya, lebih lengkap doa yang dibaca, insya allah lebih banyak permohonan yang kita minta pada Allah SWT.
Dalam maksud doa masuk ke masjid, kita memohon agar Allah membukakan pintu-pintu rahmatNya.

Ketika ingin melangkah ke dalam masjid, kita sewajarnya memulakan dengan doa masuk masjid. Terdapat dua versi doa ini iaitu doa yang lengkap dan ada juga doa yang ringkas.
Namun begitu, kedua-duanya diakhiri dengan doa agar Allah membuka rahmat ketika berada di dalam masjid.
Seterusnya, kesempatan berada di dalam masjid hendaklah kita manfaatkan agar sentiasa berkahlak mulia, membaca al-quran dan bersedekah.
Moga-moga dengan mengamalkan rutin doa-doa ini, kita memperoleh kelebihan dan diperkenankan segala hajat dan doa yang pernah kita bacakan semasa berada di dalam masjid.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Kurap? Datang Dari Mana? Boleh Sembuh Tak? 12 Cara Hilangkan Kurap

Kurap di anggota badan boleh disembuhkan dengan cara semulajadi iaitu dengan menggunakan tumbuh-tumbuhan seperti minyak daun teh, kunyit dan lengkuas. Namun begitu, cara hilangkan kurap juga boleh dilakukan dengan menggunakan beberapa produk yang disyorkan oleh pakar.
Masalah kurap boleh diselesaikan dengan rawatan menggunakan ubat-ubatan. Ubat salap, krim dan syampu anti kulat antara contoh produk untuk menghilangkan kurap di badan.
Cara-cara yang Mama Siti akan kongsikan ini juga boleh diaplikasikan di bahagian badan yang terbuka seperti lengan dan yang tersembunyi seperti ketiak. Tetapi, keberkesanannya berbeza ya.
Cara Hilangkan Kurap Yang Berkesan

#1 Ubat Salap (Ointment)
Kredit gambar: Beauty Insider Malaysia
Menurut pakar, cara ini ialah yang paling berkesan memulihkan jangkitan kurap. Disebabkan bahan asas ubat salap ialah berasaskan minyak, jadi ianya menempel lebih kuat di kulit.
Selain itu, ubat salap atau ointment juga lebih berkesan terutamanya pada kulit yang tebal dan selalu bergesel.
#2 Krim
Kredit gambar: Shopee
Manakala krim pula ialah ubat kurap yang berasaskan air. Cara memilih krim kurap yang sesuai ialah melalui kandungan bahannya. Contohnya yang mengandungi clotrimazole, miconazole dan terbinafine. Kalau Mama ada kurap di bahagian muka, maka krim ialah yang paling sesuai.
#3 Ubat Sapu Organik
Ubat sapu organik ialah ubat kurap yang dihasilkan dengan bahan-bahan semulajadi. Jika Mama inginkan rawatan tanpa bahan kimia, ubat sapu organik ialah jawapannya. Tetapi Mama Siti ingin ingatkan agar Mama memilih produk yang diluluskan oleh Kementerian Kesihatan Malaysia (KKM).
#4 Syampu Anti Kulat
Bagi yang dijangkiti kurap di bahagian kulit kepala, Mama disarankan untuk menggunakan syampu anti kulat yang boleh didapati di kedai atau farmasi. Paling penting Mama perlu pastikan kandungan syampu terdapat bahan-bahan seperti berikut;
KetoconazoleSelenium sulfidePyrithione zinc

pun perlukan hydration ya guys bukan kulit muka kita ja. So bila kulit kepala kering terjadilah kelemumur!Kelemumur ni dia ada banyak jenis, ada yg berkuping,ada yg halus mcm salji/cheese parut🤣& ada yg beserta kulat(tahap teruk)! rasanya semua ada masalah ni, tahap ja beza🥺 pic.twitter.com/d9GvaleHtw— justcallmechrissy🧚♂ (@chrissytwittwit) February 2, 2020

#5 Biarkan Kulit Bernafas
Cara berpakaian juga mempengaruhi proses pemulihan kurap. Mama Siti faham, kita segan bila orang memandang bahagian badan yang berkurap. Sebolehnya kita nak tutup tempat yang berkurap dengan macam-macam jenis pakaian.
Namun begitu pastikan pakaian Mama tidak ketat, berseluar panjang dan berlengan panjang. Tujuannya ialah supaya kulit boleh bernafas dan tidak menjangkiti orang lain.
#6 Losyen
Kredit gambar: Shopee
Rawatan kurap di bahagian ketiak dan pelipat kaki sangat sesuai disapukan losen. Penggunaan losen paling sesuai disapukan di bahagian kulit terlindung dan kawasan berbulu. Di pasaran, ia boleh didapati dengan label antifungal. Gunakan sekali setiap hari hingga kulit anda pulih dari penyakit kurap.
#7 Kunyit
Pertama sekali, sediakan serbuk kunyit, air dan minyak kelapa. Seterusnya, tambahkan air atau minyak kelapa sedikit demi sedikit hingga menjadi pes.
Kemudian, barulah disapukan di tempat yang berkurang dan biarkan sehingga ianya kering. Kelebihan menggunakan cara ini ialah mengurangkan risiko mendapat jangkitan kurap selepas ini.
#8 Lengkuas
Kredit gambar: Detik Health
Kenapa lengkuas sesuai untuk rawatan kurap?
Lengkuas berperanan sebagai anti kulat ke atas kulit manusia. Oleh itu, ia menghapuskan fungus yang mengakibatkan kurap.
Mama potong kecil atau tumbuk lengkuas kemudian lumurkan di bahagian kulit yang berkurap lalu biarkan sehingga kering. Setelah beberapa minit, bilaskan dengan air suam.
#9 Daun Kemangi
Kredit gambar: Google
Ternyata daun kemangi mengandungi kapur barus dan thymol. Ia mengurangkan rasa gatal dan dalam masa yang sama mengelakkan seseorang menggaru bahagian kurap itu.
Cara hilangkan kurap ialah tumbuk halus daun kemangi dan lumurkan di tempat yang berkurap. Biarkan sehingga 30 minit sebelum dibersihkan.
 #10 Minyak Kelapa
Cara-caranya adalah dengan membersihkan bahagian yang berkurap lalu oleskan minyak kelapa. Lebih baik jika menggunakan kapas. Sapukan sebanyak empat hingga enam kali sehari agar segera hilang.
#11 Minyak Daun Teh (Tea Tree Oil)
Minyak daun teh ada fungsi anti-radang. Oleh itu, minyak daun teh ialah cara yang mudah mengubati penyakit kurap. Cara hilangkan kurap dengan minyak daun teh adalah dengan mencampurkannya dengan pelembab dan oleskan di tempat berkurap.
#12 Campuran Minyak Zaitun, Madu dan Lilin Lebah
Caranya adalah dengan mencampurkan minyak zaitun, madu dan lilin lebah (beeswax) dengan catuan 1:1:1.
Tip ini dikatakan berkesan untuk merawat kurap dibahagian selangkang atau celah kangkang.
Tips Untuk Mencegah Kurap

#1 Cuci Cadar & Sarung Bantal
Terutamanya jika ada tetamu menginap di rumah Mama. Seeloknya kita mengambil langkah pencegahan dengan mencuci cadar dan selimut yang digunakan oleh tetamu.
Rutin menukar cadar dan sarung bantal perlu dilakukan sebanyak dua kali sebulan ataupun setiap dua minggu.
#2 Elak Bersentuhan Dengan Individu dan Haiwan Yang Dijangkiti
Kurap berpindah melalui manusia dan haiwan. Oleh itu, Mama Siti cadangkan supaya Mama menasihati anak-anak untuk mengelakkan diri daripada bersentuhan dengan mereka yang dijangkiti kurap.
#3 Tukar Seluar Dalam dan Stoking
Demi menjaga kebersihan dan mengelakkan jangkitan kurap, hendaklah selalu menukar pakaian dalam dan stokin setiap kali selepas digunkan.
Pakaian kotor menggalakkan lagi pembiakan bakteria dan mengakibatkan kurap merebak dengan kadar yang lebih pantas.
#4 Mandi Selepas Berpeluh
Bahan kumuh dari badan sebaiknya segera dibersihkan. Jadikan rutin mandi setiap kali melakukan aktiviti seperti bersenam, bersukan atau apa-apa aktiviti yang mengeluarkan peluh.
Jika dibiarkan ia akan menyebabkan pertumbuhan kulat di bahagian badan seperti kurap dan panau.
#5 Alas Kaki Dalam Tandas
Kurap air selalunya berpunca dari dalam bilik air. Kaedah untuk mengelakkan kurap air adalah dengan memakai selipar setiap kali masuk ke tandas.
Kesemua 12 cara hilangkan kurap tadi boleh disesuaikan mengikut keadaan Mama. Manfaatkan bahan yang sedia ada di rumah. Kurap perlu dirawat segera, jika tidak ia akan merebak ke anggota badan lain.
Lebih membimbangkan disebabkan sikap sambalewa seseorang yang mengabaikan langkah pencegahan mengakibatkan orang lain dijangkiti. Disebabkan itu, Mama Siti senaraikan juga tips mencegah kurap agar cepat sembuh.  Jom baca cara hilangkan parut jerawat pula!

Dapatkan tips dan panduan kesihatan Mama dan Papa yang lain DI SINI.


Kutu Beras Menyerang? Ikuti 9 Petua dan Cara Paling Berkesan Hilangkan Kutu Beras

Kutu beras, bila ada dalam kuantiti yang banyak boleh buat kita merinding kan. Tegak semua bulu roma membayangkan kutu beras bergerak-gerak di tangan kita.
Tetapi yang sebenarnya kewujudan kutu dalam beras melambatkan proses memasak kita. Sudahlah banyak kerja rumah dan kerja di pejabat yang perlu diselesaikan, ada pula masalah kutu beras.
Nasib baiklah ada cara nak hilangkan dan mencegah kutu beras dari menjangkiti beras dalam bekas penyimpanan. Kalau betul caranya, kutu beras tak berani datang lagi.
Mari, kita lihat cara halau kutu beras yang paling berkesan sekali.
Petua dan Cara Hilangkan Kutu Beras
#1 Rice Protector Chili Pepper

Kredit gambar: Facebook
Cara paling moden dan praktikal. Mama tak perlu susah-susah membeli cili kering di kedai semata-mata untuk menghilangkan kutu beras. Beli sahaja rice protector chili pepper di Daiso dan ataupun secara atas talian.
Ramai yang memberikan komen positif setelah menggunakan cara ini. Mungkin dah sampai masa kita mencuba cara moden pula kan.
#2 Bekas Vakum/Kedap

Kaedah seterusnya memerlukan peralatan moden untuk menjayakannya. Mama perlu ada vacuum sealer dan plastik khas untuk mencegah kutu beras.
Perlu diingat kaedah ini bertujuan untuk menghalau kutu beras dari menjangkiti beras. Beras yang berada dalam keadaan vakum dan tidak mempunyai udara meningkatkan jangka hayat beras.
Sebelum menggunakan cara vakum sealer, Mama perlu halau kutu dewasa dan bunuh telurnya terlebih dahulu.
#3 Jemur Bawah Matahari

  @sajiansedap Hayo siapa yang beras di rumahnya kutuan ? ikutin tips ini yuk #sajiansedap #tipsandtricks #beras ♬ Fortune Cookie in Love – JKT48

Serangga kecil seperti kutu beras sangat sensitif dengan suhu yang keterlaluan. Keadaan terlalu panas dan terlalu sejuk membuatkan kutu beras tidak selesa.
Caranya adalah dengan menjemur beras di bawah terik matahari. Untuk mendapatkan hasil lebih berkesan, Mama jemurkan beras di atas permukaan yang luas seperti talam.
#4 Cili Kering
Kredit gambar: cookpad.com
Dulu-dulu Mama Siti tak pasti kenapa setiap kali nak masak nasi, mesti ada cili kering dalam kantung beras. Bila tanya dekat mak, barulah tahu rupa-rupanya itu ialah cara menghalau kutu beras.
Selain bau menjadi faktor kutu beras ‘lari’, cili kering juga bersifat panas. Keadaan itu sangat tidak selesa untuk menjadikan habitat oleh koloni kutu beras.
#5 Letak Dalam Penyimpanan Beku

3. Vacuum Pack – Simpan beras dlm vacuum pack boleh mengelakkn dari telur kutu beras menetas.4. Simpan beras dlm freezer – yg ni jarang la org buat, tp still berkesan sbb kutu beras sensitif juga dgn suhu sejuk. So dia tak boleh nak hidup lah.— Naim AJ Pest (@naimpestcontrol) September 13, 2022

Suhu melampau boleh mematikan kutu beras. Cara hilangkan kutu beras adalah dengan meletakkan beras ke dalam freezer kira-kira semalaman.
Suhu terlalu sejuk menghalang kutu bernafas dan sekaligus membunuh mereka. Setelah itu, apabila ingin menanak nasi, Mama hendaklah buangkan kutu beras yang timbul semasa mencuci beras.
#6 Asam Keping
Kredit gambar: myresipi.com
Selain sensitif terhadap suhu, kutu beras juga sensitif terhadap bau-bauan yang menyengat. Bau asam keping juga tidak digemari kutu beras.
Bau masam kutu beras memaksa mereka meninggalkan ‘tempat tinggal’ mereka itu.
Caranya sangat mudah, hanya letakkan beberapa helai asam keping ke dalam bekas penyimpanan beras. Cara ini mampu menghilangkan kutu beras. Selain itu, ia dipercayai menghalang pembiakan kutu beras.
#7 Bawang Putih

  @nz.pgs Beras ada kutu ups!! jangan buang ikut tips cara saya ni😘moga beri manfaat pada semua para emak2 😍part 2 result nya #tiktoksabahan #foryoupage ♬ Jeming Intan Berlian (Hidup Kita Keno Steady) – normuhammadhafiezhayqal

Kalau orang barat percaya bawang putih boleh halau drakula, Mama jangan tak percaya pula di negeri nusantara kita percaya bawang putih mampu menghalau bubuk nasi.
Caranya, ambil satu labu bawang putih dan belah kepada dua bahagian. Kemudian, letakkan di dalam beras sambil ditutup beras.
Berdasarkan petua orang lama, lepas semalaman kutu beras akan hilang. Ini kerana kutu beras tidak menyukai bau bawng putih yang kuat.
#8 Daun Pudina
Kredit gambar: Lazada
Kaedah hilangkan kutu beras yang seterusnya katanya paling berkesan. Pertama sekali, keringkan daun pudina. Terpulang kepada Mama samada ingin mengeringkan di bawah cahaya matahari atau menggunakan oven.
Kemudian, kisar daun pudina hingga menjadi serbuk. Selepas itu, campurkan serbuk daun pudina ke dalam bekas berisi beras.
Memang padanlah cara ini paling berkesan, lihat sahaja cara penyediaan petua ini. Boleh tahan rumit juga ya.
#9 Tutup dengan Kain Lembab

Elak Kutu Beras Dengan KAIN LEMBAB.Bahan:kain/tualaCara:Letakkan kain/tuala lembab yang telah diperah diatas bekas simpanan beras.Nanti bila kutu tu rasa nak pegi sunway lagoon, dorang menepek la ramai2 kat kain tu macam sambut pesta air. pic.twitter.com/uEbJblYcZM— E • F • F • I • E  (@effie_mohamad) February 7, 2021

Tahukah Mama, kutu beras sukakan permukaan yang lembab.
Jadi kita boleh manfaatkan tempat kegemaran mereka sebagai cara menghalau kutu beras dengan mudah.
Masukkan beras dalam satu bekas. Kemudian, tutup dengan kain lembab buat beberapa waktu. Oh ya, jangan sampai kain menjadi kering ya.
Kutu beras akan menempel di permukaan kain itu. Ambil kain tersebut dan buangkan kutu beras yang melekat.
Kutu beras sememangnya mengganggu proses memasak. Nak buangkan kutu beras sahaja memakan waktu.
Oleh sebab itu, kita perlu bertindak bijak dengan menggunakan sembilan cara menghilangkan kutu beras seperti yang Mama Siti kongsikan tadi.
Bila kutu beras sudah tiada, barulah mudah nak memasak kan.
Dapatkan tips hal-hal dapur yang berguna DI SINI.


12 Cara Hilangkan Parut Jerawat Paling Berkesan. Dari Kos Rendah Hingga Paling Mahal

Apa yang berlaku bila ada parut jerawat di wajah?
Salah satunya ialah kesan solekan. Solekan kita memerlukan langkah tambahan bagi mendapatkan hasil yang cemerlang. Bukan sekadar perlu bahan solekan tambahan tetapi cara make up juga memainkan peranan.
Bekas jerawat terbahagi kepada dua jenis. Post-inflammatory Erythema (PIE) dan Post inflammatory Hyperpigmentation (PIH).
Parut jerawat PIE ialah bekas jerawat yang berwarna merah manakala PIH ialah bekas jerawat yang berwarna gelap atau juga dipanggil bintik hitam. Selain itu, bekas jerawat jenis berlubang juga ada berlaku bagi sesetengah orang.
Ada beberapa cara untuk menghilangkan kedua-dua jenis parut jerawat itu. Kali ini Mama Siti kongsikan cara moden dan petua tradisional dengan bahan semulajadi untuk memudarkan dan merawat parut jerawat.
Kaedah yang pelbagai ini juga memerlukan kos yang berbeza. Ada yang murah dan ada yang mahal. Semua keputusan di tangan Mama. Jadi tanpa membuang masa, mari kita lihat cara hilangkan parut jerawat.
Cara-cara Hilangkan Parut Jerawat
(Kaedah Moden – Rawatan Di Rumah dan Di Klinik Kulit)
#1 Krim Rawatan

Kredit gambar: blog.hermo.my
Beli krim rawatan parut jerawat di pasaran. Lebih elok kalau Mama beli di farmasi yang diiktiraf dan mempunyai polisi ketat dalam penjualan produk.
Pastikan terdapat gabungan asid glikolik (AHA) dan asid salisilik dalam krim rawatan yang ingin dibeli. Kedua-dua bahan ini bertindak menghilangkan parut jerawat dengan cara paling mudah.
#2 Serum
Kredit gambar: Freepik
Serum untuk menghilangkan parut jerawat adalah cara yang lebih pantas, lebih berkesan dan juga lebih mahal.
Disebabkan keberkesanannya berlaku dengan sangat cepat maka ianya sering menjadi pilihan orang ramai.
Cara-cara: sapukan serum ke seluruh kulit wajah, termasuk lah kawasan berparut jerawat. Ulang langkah ini dua kali sehari. Parut akan memudar dan akhirkan hilang dalam masa paling lambat iaitu empat minggu.
#3 Rawatan 3 Langkah (3 Steps Treatment)
Kredit gambar: peachandlily.com
Ha? Rawatan tiga langkah?
Begini caranya, Mama perlu rajinkan diri melakukan rutin mengoleskan pelembab, produk rawatan dan sunscreen mengikut urutan sehingga parut jerawat hilang.
Contoh produk rawatan adalah seperti essence, serum dan ampoule. Penting untuk Mama mengikut urutan, jika tidak kaedah ini berkemungkinan besar akan gagal.
Rawatan tiga langkah ini menyekatakan tona kulit serta mencerahkan kulit wajah.
#4 Laser + Filling

  @skinbydrazi Multiple Sessions Multiple Lasers #acnescar #acnescartreatment #laserresurfacing #skinlift #skinbydrazi #learnontiktok #beforeafter ♬ Quirky – Oleg Kirilkov

Kaedah paling pantas dan paling tinggi kosnya. Laser ablatif menghilangkan seluruh lapisan kulit di epidermis dan di dermis atas. Seterusnya merangsang kolagen untuk menghasilkan sel kulit baru.
Ditambah pula dengan rawatan filling iaitu secara suntikan. Kaedah ini sesuai bagi mereka yang mempunyai parut berlubang. Suntikan filling bertindak mengisi bahagian kulit yang menjadi bekas parut.
#5 Exfoliate (Pengelupasan)
Kredit gambar: marykay.com
Beli mana-mana produk pengelupasan yang sesuai dengan kulit wajah Mama. Seterusnya, lakukan rutin tersebut dengan kekerapan 2 hingga tiga kali seminggu.
Tujuannya adalah untuk membuang sel-sel kulit mati. Apabila sel kulit mati telah dibuang maka ia dapat mempercepatkan penjanaan semula kulit baru yang lebih sihat.
Petua Tradisional dan Bahan Semulajadi
#6 Masker DIY

Mama perlukan yogurt atau bedak sejuk. Bahan kedua ialah serbuk kunyit.
Campurkan kedua-dua bahan dalam satu bekas dan lumurkan ke seluruh kulit wajah. Selain menghilangkan parut. Kaedah ini menjadikan kulit lebih cerah dan berseri.
#7 Lidah Buaya (Aloe vera)
Kredit gambar: Freepik
Sebelum ini, Mama Siti juga menghadapi masalah yang sama iaitu parut jerawat di pipi dan bawah dagu.
Hasil berikhtiar dengan lidah buaya, lama-kelamaan parut jerawat mulai hilang. Tetapi agak sukar mencari pokok lidah buaya pada ketika itu. Jadi, Mama Siti beli sahaja gel lidah buaya di farmasi.
Namun begitu, Mama Siti masih ingin kongsikan cara merawat parut jerawat dengan pokok lidah buaya.
Pertama, belah lidah buaya supaya lendirnya keluar. Selepas itu, sapu lendir tersebut ke seluruh wajah. Ulang rutin ini tiga kali seminggu.
#8 Putih Telur
Kredit gambar: halodoc.com
Kandungan vitamin E yang tinggi pada putih telur mengurangkan minyak berlebih dan mengecilkan pori-pori pada wajah. Lama kelamaan,ia mampu menghaluskan kulit dan menyingkirkan sel kulit mati.
Selain itu, putih telur ada kandungan protein yang tinggi. Oleh yang demikian, ia mempercepatkan proses penyembuhan terutamanya jenis parut PIE.
#9 Kulit Kayu Manis + Bedak Sejuk

Cara yang seterusnya adalah dengan mencampurkan serbuk kayu manis dengan bedak sejuk bersama sedikit air sebagai bancuhan.
Langkah-langkah:
Sediakan dua batang kayu manis dan segenggam bedak sejukTumbuk kayu manis sehingga menjadi serbukcampurkan serbuk kayu manis, bedak sejuk dan air dalam satu bekasLumurkan di seluruh wajah
#10 Timun (Dikisar/ Mentah)
Kredit gambar: klikdokter.com
Walaupun terdapat dua cara berbeza namun hasilnya nanti tetap sama iaitu mengurangkan keradangan parut jerawat seperti jerawat PIE. Faktor kenapa timun berhasil merawat parut adalah kerana kandungan vitamin A, vitamin C dan magnesium.
Cara bagi kaedah kisaran adalah seperti berikut:
Kisar timun dan saringkanBersihkan muka dengan air bersihLumurkan timun ke seluruh wajah hingga ke leherBiarkan selama 30 minit atau sehingga keringBilas dengan air bersih
Cara timun mentah:
Potong timun kepada bahagian kecil. Kemudian letakkan di kawasan berparut. Manfaat timun sebagai penjagaan wajah ialah ia melembabkan dan menegangkan kulit.
#11 Minyak Zaitun

Sejak zaman berzaman minyak zaitun sinonim dengan rawatan kecantikan. Cara hilang parut dengan minyak zaitun adalah dengan mengurutkan kawasan parut jerawat menggunakan minyak zaitun.
Selepas itu, rendamkan kain bersih dalam air panas atau suam. Perahkan kain tersebut dan letak di kawasan berparut tadi selama lima minit.
Akhir sekali kita cuci muka dengan air bersih.
#12 Madu

Madu asli sepatutnya mampu mencantikkan kulit wajah. Parut jerawat pun boleh sembuh apabila menyapukan madu di bahagian kulit yang berparut.
Ada juga cara lain menghilangkan parut jerawat melalui madu. Campurkan madu dengan bedak sejuk. Kemudian lumurkan di kawasan berparut atau keseluruhan kulit wajah.
Rutin ini hendaklah diulang dua kali sehari untuk kesan lebih ketara.

Parut di kulit muka menganggu proses solekan. Lagi pula, ada langkah tambahan yang perlu dilakukan untuk mendapatkan hasil make up yang menawan.
Disebabkan terdapat dua jenis parut yang berbeza iaitu PIE dan PIH maka kaedah rawatannya juga berbeza. Apa yang penting ketika ingin menghilangkan parut jerawat ialah konsistensi.
Cara hilangkan parut jerawat yang dikongsikan ini mestilah dilakukan secara rutin mengikut produk dan kaedah masing-masing. Keberkesanannya juga mula dikenal pasti dalam tempoh yang berbeza.
Tetapi paling penting kita menggunakan bahan rawatan yang tidak berbahaya untuk kulit wajah. Mama Siti harap artikel ini membantu menyelesaikan masalah parut jerawat dan membuatkan wajah Mama bertambah berseri.


Amalkan Doa Qunut Nazilah di Waktu Banjir, InshaAllah Terlepas Dari Bencana

Doa qunut asalnya dimulakan oleh baginda Nabi Muhammad SAW berikutan peristiwa pembunuhan utusannya ke daerah Najad.
Seramai 70 orang sahabat dihantar ke tempat tersebut bagi menyebarkan dakwah iaitu dengan mengajarkan al-quran dan hukum Islam. Namun begitu kedatangan mereka ke daerah Najad tidak disambut baik.
Sebaliknya, kesemua sahabat Nabi SAW telah dibunuh dan keadaan itu menyebabkan baginda membaca doa qunut nazilah. Ada riwayat yang merekodkan bahawa baginda pernah membaca qunut nazilah selama sebulan.
Hadis dari Anas RA;
“Bahawa Nabi SAW pernah membaca qunut selama satu bulan sambil mendoakan kecelakaan atas mereka kemudian Nabi meninggalkannya. Adapun pada solat subuh, maka Nabi melakukan qunut hingga beliau meninggal dunia.”
3 Doa Qunut Nazilah dengan Bacaan Rumi serta Maksudnya

Kredit gambar: iluvislam.com
1. Doa Qunut Nazilah UNIC
اللهم إنا نجعلك في نحور أعدائناونعوذ بك من شرورهماللهم بدّد شملهم وفرق جمعهموشتّت كلماتهم وزلزل أقدامهموسلط عليهم كلبا من كلابكيا طهّار، يا جبّار، يا منتقم يا الله يا الله يا اللهاللهم يا منزل الكتاب، يا مجري السحابيا هازم الأحزاب، إهزِمهم، إهزِمهم، إهزِمهمواُنصرنا عليهم
Maksudnya:Ya Allah, kami letakkan Kamu di batang leher musuh-musuh kamiDan kami berlindung dengan-Mu dari kejahatan mereka
Ya Allah, hancurkan kumpulan merekaYa Allah, pecahkan pakatan merekaYa Allah, leburkan pendirian merekaYa Allah, musnahkan langkah merekaCengkamkan anjing-anjing-Mu kepada mereka
Ya Allah yang Maha MemaksaYa Allah yang Maha PerkasaYa Allah yang Maha MembalasYa Allahu Ya Allahu Ya Allah
Yang turunkan kitabYang gerakkan awanYang tewaskan tentera ahzab
Kalahkan merekaKalahkan merekaKalahkan merekaDan kemenangan untuk kami
2. Doa Qunut Nazilah

‘Allâhumma innâ nasta’înuka wa nastaghfiruk,Wa nastahdîka wa nu’minu bika wa natawakkalu alaik,Wa nutsnî alaikal khaira kullahuNasykuruka wa lâ nakfuruk,Wa nakhla’u wa natruku man yafjurukAllâhumma iyyâka na’budu,Wa laka nushallî wa nasjud,Wa ilaika nas’â wa nahfid,Narjû rahmataka wa nakhsyâ adzâbak,Inna adzâbakal jidda bil kuffâri mulhaq’
Maksudnya:Tuhan kami, kami memohon bantuanMu, meminta ampunanMu, mengharap petunjukMu, beriman kepada-Mu, bertawakal kepadaMu, memujiMu, bersyukur dan tidak mengingkari atas semua kebaikanMu, dan kami menarik diri serta meninggalkan mereka yang menderhakaiMu. Tuhan kami, hanya Kau yang kami sembah, hanya kepadaMu kami hadapkan shalat ini dan bersujud, hanya kepadaMu kami berjalan dan berlari. Kami mengharapkan rahmat Mu. Kami takut pada siksa-Mu karena siksaMu yang keras itu akan menimpa orang-orang kafir.
(Dibacakan oleh Sayyidina Umar dan Ibnu Umar RA)
3. Doa Qunut Nazilah (Wabak Penyakit)
اللَّهُمَّ إِنِّي أَعُوذُ بِكَ مِنَ البَرَصِ، وَالْجُنُونِ، وَالْجُذَامِ، وَمِنْ سَيِّئِ الْأَسْقَامِ
“Allahumma inni a’udzubika minal barasi wal jununi, wal judzami wa min sayi’il asqam”
Maksudnya: Ya Allah aku berlindung denganMu daripada penyakit sopak, gila, kusta dan penyakit-penyakit yang buruk.”
(Riwayat Abu Daud)
Hukum Baca Qunut
Imam As-Syafie menyatakan bahawa membaca doa qunut ialah sunat. Ianya diamalkan apabila sesuatu tempat dilanda malapetaka atau bencana.
Selain itu, doa qunut nazilah juga dibaca ketika umat Islam ditindas. Sama ada doa itu dibacakan oleh orang yang tertindas atau orang Islam di negara lain juga dibolehkan.
Bila Boleh Dibaca? (Solat Fardhu & Solat Sunat)
Kredit gambar: indogo.com.tw
Qunut Nazilah hanya boleh dibaca di dalam solat fardhu lima waktu. Ini bermakna ia tidak boleh dibaca ketika Mama mendirikan solat sunat.
Kesemua solat fardhu disunatkan membaca doa qunut ketika iktidal rakaat terakhir. Secara ringkasnya Mama boleh membaca doa qunut dalam solat Subuh hinggalah ketika menunaikan solat fardhu isyak.
Ketika Menghadapi Musibah & Bencana, Apa Perlu Kita Lakukan?

Ikhlas Menerima UjianMuhasabah DiriMerangka Langkah PencegahanEmpati Dan Simpati Kepada Orang Lain
Syariat membaca doa qunut datang dari Rasulullah SAW sendiri. Jadi, Mama dan Papa tidak perlu bimbang memikirkan status amalan ini.
Doa qunut dari kumpulan nasyid UNIC paling Mama Siti gemari disebabkan alunannya yang berlagu. Salah satu dari 3 doa qunut yang Mama Siti senaraikan di atas boleh dibacakan dalam solat fardhu.
Bacalah doa qunut selagi kita masih berada dalam keadaan dilanda malapetaka dan bencana. Cara membacanya mestilah pada iktidal terakhir semasa solat fardhu sahaja.
Ketika ditimba musibah, pertama sekali kita perlu ikhlas menerima ketentuan Ilahi. Hanya dengan menjadi reda, hati kita tenang. Seterusnya, kita hendaklah bermuhasabah dan berusaha menggelak kejadian yang sama berulang kembali.
Semoga kita dapat sama-sama membaca doa qunut nazilah semasa angin ribut atau banjir. Moga rahmat Allah sentiasa bersama kita semua hendaknya.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Buat Raso-Raso: Resepi Sambal Sotong Petai Yang Mama Harus Cuba

Bosan lah, nak masak apa harini eh? Apa kata kita masak sotong? Nak masak sambal sotong merah ke Mama? Apa kata kita cuba resepi sambal HIJAU sotong masak petai pulak?
Jom kita tengok resepi di bawah!
Resepi Sambal Sotong Petai

Kredit gambar: DapurTiyah
Bahan-bahan
SotongPetai2 sudu besar bawang merah (dikisar)1 sudu besar bawang putih (dikisar)2 sudu besar cili padi (dikisar) Serai (diketuk) Bawang holland (potong bulat)Daun limau purut GaramSos TiramAsam keping Gula
Cara Memasak
Matikan air sotong hingga kering, simpan air sotong untuk digunakan kemudian. Tumiskan bahan-bahan yang dikisar tadi dan perasakan hingga garing dan pecah minyak. Kemudian, masukkan sotong dan petai diikuti dengan bawang holland. Gaul sebati. Jika rasa terlalu kering, tambahkan air sotong tadi. Dah siap! Hidangkan dengan nasi panas.
        View this post on Instagram            A post shared by Resepi Ringkas Lauk Marhaen, Idea Masak Hari2 (@dapurtiyah)
Kredit: DapurTiyah
Senang je kan resepi sambal sotong petai ni, Mama?
Tapi kenapa kena letak petai? Ada khasiat apa-apa ke?
Mestilah ada, jom tengok apa Mama Siti share ni!
Khasiat Petai

1. Mencegah Penyakit HatiPetai ni mengandungi agen anti-kanser, thioproline, yang bukan sahaja membantu mencegah kanser, tetapi juga boleh detox hati kita tau Mama!
2. Tinggi Dengan Antioksida Mama nak tahu tak petai ni berantioksida tinggi. Ia boleh menghalang kerosakan pada sel badan Mama. Ia boleh melindungi sel-sel badan boleh membantu mengurangkan kemungkinan kanser, diabetes, hipertensi dan arthritis.
3. Menurunkan Gula Darah & KolestrolDengan mengambil petai, ia dapat menurunkan paras glukosa darah dalam badan Mama. Ia sering digunakan untuk merawat diabetes semulajadi. Selain itu, sterol tumbuhan yang terdapat dalam petai telah terbukti menurunkan paras kolesterol LDL, mengurangkan kemungkinan strok dan penyakit jantung.
4. Membantu Dalam Masalah KemurunganPetai ini termasuk trytophan, sejenis protein yang akan ditukar menjadi serotonin. Ia akan meningkatkan mood Mama dan membantu Mama berehat secukup-cukupnya.
5. Membantu Menurunkan Berat BadanMesti Mama cari poin yang ni kan? Petai mengandungi jumlah serat makanan yang tinggi yang akan melambatkan penyerapan glukosa dari usus, yang akan menghalang penambahan berat badan ok! Boleh la start makan-makan petai untuk diet~
Sekarang Mama pun dah tahu kenapa makan petai ini sangat recommended! Banyak sangat khasiat yang boleh Mama dapat jika makan petai ni. Tapi ingat! Baunya agak kurang menyenangkan, so beware ok~ Jom la cuba resepi sambal sotong hijau petai hari ini!

Dapatkan lebih banyak resepi di SINI.


Cuti Sebelum Mengundi Dah Umum, Apa Mama Perlu Buat? Persediaan Untuk Balik Mengundi di Kampung Halaman

Pada Isnin lalu, Perdana Menteri Dato’ Sri Ismail Sabri telah umumkan cuti Pilihan Raya Umum jatuh pada 18 hingga 19 November 2022 bagi seluruh Malaysia. Jadi, adalah idea yang bernas untuk Mama merancang perjalanan Mama lebih awal bagi mengelakkan perkara buruk yang berlaku sebelum hari mengundi.
Pada hari mengundi yang ditetapkan, pemilih-pemilih yang namanya ada dalam daftar pemilih, akan keluar mengundi di pusat-pusat mengundi yang telah ditetapkan. Masa mengundi yang ditetapkan oleh SPR ialah antara pukul 8 pagi hingga 6 petang di Semenanjung Malaysia dan mulai pukul 7.30 pagi hingga 5.30 petang di Sabah dan Sarawak.
Tapi ada kawasan yang masa mengundi dipendekkan atas sebab keselamatan dan kesukaran pengangkutan terutama di Sabah dan Sarawak. Untuk pengetahuan Mama, setiap pusat mengundi biasanya mempunyai lebih dari satu tempat mengundi (saluran). Diketuai oleh seorang Ketua Tempat Mengundi dan dibantu oleh dua hingga empat orang Kerani Pengundian.
Itu adalah secara am yang Mama perlu tahu tentang hari mengundi. Beralih kepada perkara lain, terdapat beberapa perkara yang Mama perlu bawa ke tempat undi untuk mengelakkan diri dari letih berdiri, kebuluran sebab tak sempat makan dan lain-lain.
Ramai orang akan berpusu balik mengundi ke kampung halaman. Dekat atau jauh, Mama harus bersedia.
Persediaan Sebelum Balik Mengundi

Kredit gambar: Shutterstock
Sebelum Mama dan sekeluarga pulang ke kampung halaman, terdapat beberapa perkara yang Mama harus check sebelum memulakan perjalanan. Pastikan Mama:
Isi minyak kereta mencukupi sebelum perjalananPeriksa angin tayar kereta Sudah servis keretaMempunyai Kad Touch’n Go atau RFID untuk lalui tol percuma Semak laluan perjalanan untuk elak tersekat di jalan rayaBawa ubat-ubatan yang diperlukan di dalam tas tangan Sediakan air mineral dan sedikit kudapan sekiranya berlaku kesesakan
Persediaan Pada Hari Mengundi
Kredit gambar: Shutterstock
Pastikan Mama membawa:
Kad pengenalanPen jika Mama tak nak share Pelitup muka tambahanHand sanitisersKipas tanganTisuKerusi portable buat orang tua atau ibu mengandung Payung Air Snek dan gula-gula
Pastikan Mama kemaskan semua keperluan Mama dalam beg dan pergi mengundi. Setiap undian adalah penting jadi jangan lupa mengundi! Selamat menjalankan tanggungjawab sebagai rakyat tau Mama~

Dapatkan info lanjut tentang mengundi di SINI.


Nak Pilih Siapa Tu? Cara Mudah Mama Boleh Didik Anak Tentang Pilihan Raya

Pilihan Raya Umum Ke-15 (PRU15) akan berlangsung beberapa hari sahaja lagi. Adakah Mama dan Papa sudah membuat persiapan yang sewajarnya untuk Pilihan Raya kali ini?
Tarikh yang ditetapkan adalah 19 November 2022, anak-anak Mama mungkin melahirkan perasaan ingin tahu tentang mengundi kerana ia adalah topik yang tidak boleh dielakkan. Rata-rata orang akan membincangkan hal ini. Termasuk la keluarga, jiran-jiran mahupun orang sekeliling.
Dengan Pilihan Raya semakin dekat, ia adalah masa yang sesuai untuk Mama dan Papa becakap tentang ini bersama anak-anak. Sebagai ibu bapa, kita harus mendidik anak-anak kita tentang kepentingan mengundi, proses pilihan raya, dan hak demokrasi kita.
Bagi anak-anak yang baru mencapai usia 18 tahun, kali ini juga merupakan kali pertama mereka berhak untuk mengundi, terutamanya bagi yang berumur antara 18 hingga 20 tahun. Berikut merupakan beberapa tips yang Mama Siti boleh kongsikan dengan Mama Papa.
5 Simple Tips Untuk Cakap Tentang Pilihan Raya Dengan Anak-Anak

Kredit gambar: Shutterstock
Untuk masa depan yang lebih cerah, anak-anak kita perlu dibesarkan dengan menjadi rakyat yang sedar tentang hak sosial, dan tanggungjawab untuk kehidupan yang lebih baik.
Jika Mama mempunyai anak yang berumur 18 tahun keatas, terdapat beberapa faktor tentang pilihan raya yang mereka dan juga Mama Papa sendiri harus tahu. Antaranya adalah:
Terangkan proses pengundian dan adakan “pilihan raya” keluarga.Sering kali kita membuat pengundian untuk memilih tempat makan ataupun cerita apa nak tengok di wayang/televisyen. Mengundi dalam kata mudah cuma cara untuk sekumpulan orang memutuskan sesuatu. Galakkan perdebatan olok-olok yang tak terlalu serius untuk fahamkan apa itu hak kita dengan alasan yang munasabah. Tetapkan peraturan iaitu, undian majoriti adalah pemenang!Tunjuk dan beritahu.Kita mungkin tidak dapat elak sepanduk, iklan, bendera dan macam-macam lagi sewaktu musim pilihan raya. Gunakan peluang ini untuk memulakan perbualan tentang mengundi dan pilihan raya.Bercakap dengan mereka tentang hak dan tanggungjawab.Sebagai warganegara yang bertanggungjawab, mengundi adalah cara untuk buat pendapat kita didengari. Selain itu, ia juga mengubah perkara yang perlu diubah. Suara kita penting tau! Sebab itu kita harus mengundi sebab setiap undian dikira. Bincangkan tentang memilih pemimpin, dan apa maknanya kepada anda. Pilihan yang betul semestinya penting untuk negara kita kekal aman dan damai. Pilihan raya adalah satu cara untuk memilih pemimpin yang betul dalam mentadbir negara kita. Mengundi bermaksud kita pilih orang yang membuat peraturan dan memutuskan cara membelanjakan wang yang kita semua bayar dalam cukai. Bincang dengan anak-anak kita tentang siapa yang kita sokong, dan mengapa.Bincangkan isu mesra kanak-kanak. Bincangkan isu yang mudah difahami oleh anak-anak. Adakah kita mengambil berat tentang alam sekitar, pendidikan atau isu-isu lain? Bercakap dengan anak Mama tentang isu yang boleh menjadi impak dengan mengundi. Sebab itulah penting untuk kita sokong orang yang mengambil berat tentang apa yang kita pentingkan dalam kehidupan seharian kita.
Kredit gambar: Shutterstock
Kuasa Mengundi Untuk Mengubah Nasib Kita
Pasti Mama dan Papa mempunyai pelbagai halangan yang dihadapi dan memerlukan sokongan dan juga bantuan daripada kerajaan yang dipercayai. Dan kita juga berharap kerajaan dapat mengurangkan beban tersebut untuk menjalani kehidupan yang lebih baik. Oleh itu, mari mengundi dan mengubah nasib kita! Mari menjadi contoh yang baik buat anak-anak kita!
Selamat mengundi dan sentiasa stay safe ya Mama!

Macam mana nak mengundi? Klik di SINI untuk tahu lebih lanjut.


Semua Yang Mama Perlu Tahu Tentang Hari Mengundi: Persediaan Untuk Mengundi + Mengundi Di Perantauan

Pilihan raya umum hanya berlaku sekali dalam tempoh 5 tahun. Tahun ini merupakan Pilihan Raya Umum Ke-15 (PRU15) yang akan berlangsung pada 19 November 2022 ni.
Perdana Menteri Dato’ Sri Ismail Sabri mengumumkan cuti mengundi jatuh pada 18 November dan 19 November dan juga tol percuma buat dua hari tersebut. Ini bagi memudahkan perjalanan Mama untuk pulang ke kampung halaman dan mengundi.
Mungkin Mama dan Papa lupa akan cara macam mana nak mengundi pada hari tersebut. Terdapat beberapa prosedur yang Mama, Papa dan remaja berumur 18 keatas  perlu tahu sebelum keluar mengundi.
Jom refresh dan baca dengan lebih lanjut.
Semak Daftar Pemilih
Pertama sekali, sebelum tiba hari mengundi, Mama perlu menyemak senarai daftar pemilih dan pastikan semua maklumat tertera adalah tepat.
Yang penting, kena tahu lokasi anda akan mengundi nanti. Mereka yang berumur 18 tahun keatas dan layak mengundi juga boleh melakukan semakan di laman web rasmi MySPR Semak sebelum Pilihan Raya Umum Ke-15 (PRU15).
Apa Mama Perlu Jangkakan Pada Hari Mengundi

Penduduk di Semenanjung Malaysia diberi tempoh mengundi bermula 8:00 pagi sehingga 6:00 petang untuk Sabah dan Sarawak pula boleh pergi mengundi bermula jam 7.30 pagi sehingga 5.30 petang.
Pusat mengundi seperti di sekolah, dewan, khemah dan sebagainya akan mempunyai beberapa saluran mengundi bagi menampung bilangan pengundi berdaftar yang ramai di kawasan tersebut.
Suruhanjaya Pilihan Raya (SPR) mewajibkan maksimum 700 nama pengundi untuk setiap saluran pusat mengundi. Dengan cara ini, masalah kesesakan dalam saluran tertentu dapat dikawal dan pengundi juga tidak perlu menunggu lama untuk membuang undi.
Dokumen Penting Yang Perlu Dibawa Ketika Mengundi
Kad pengenalan diri sama ada MyKad atau kad pengenalan lama adalah dokumen penting yang perlu dibawa. Jika Mama tidak mempunyai kad pengenalan, boleh juga menunjukkan resit JPN.KP9 atau JPN.KP11 kepada petugas.
Dokumen pengenalan diri Tambahan yang boleh dibawa bersama:
Pasport Malaysia.Lesen memandu berserta gambar.Kad pengenalan rasmi yang dikeluarkan oleh mana-mana agensi kerajaan dengan nama pemegang, nombor dan gambar.
Boleh Ke Mama Nak Tolong Undikan Untuk Orang Lain?
Seseorang itu TIDAK DIBENARKAN untuk mengundi bagi pihak orang lain. Tetapi sekiranya pengundi mempunyai masalah cacat penglihatan, mereka perlulah ditemani oleh individu yang boleh dipercayai bagi membantu proses pengundian. Sebelum itu, individu yang menemani perlu mengisi Borang 10.
Di bawah adalah prosedur mengundi iaitu 10 langkah pengundian yang Mama harus tahu.
Kredit gambar: sprgovmy
Diingatkan Mama supaya tidak mencacat cela kan kertas undi supaya undian Mama tidak dibatal. Oleh itu, berhati-hati semasa mengundi.

Undian Pos Untuk Mama Di Perantauan
Kredit gambar: sprgovmy
Sebelum itu, siapa yang layak untuk undian melalui pos ni?
Kategori 1A: Anggota polis dan tentera yang tidak dapat hadir undi awal kerana bertugas, petugas media yang menjalankan urusan liputan penjalanan pilihan raya, Ahli/pegawai SPR dan petugas pilihan raya. Kategori ini perlu memohon undi pos secara manual menggunakan Borang 1A.Kategori 1B: Warganegara Malaysia yang bermastautin di luar negara dan telah layak mengundi. Kategori ini perlu memohon undi pos secara atas talian (online) melalui portal berikut: https://myspr.spr.gov.my/loginKategori 1C: Anggota 9 Agensi Kerajaan dalam sektor kesihatan dan keselamatan. Kategori ini perlu memohon undi pos secara atas talian (online) melalui portal berikut: https://myspr.spr.gov.my/loginPengundi Tidak Hadir (PTH) Luar Negara: Pegawai Kerajaan dan pasangan serta pelajar di institusi pengajian tinggi dan pasangan yang bermastautin di luar negara dan telah didaftarkan sebagai PTH luar negara. Kategori ini tidak perlu memohon undi pos kerana telah didaftarkan sebagai pengundi pos secara automatik.
Syarat-syaratnya
Syarat-syarat untuk pengundi yang tinggal di luar negara untuk mengundi secara pos adalah seperti berikut:
Merupakan warganegara Malaysia yang telah layak mengundi di mana-mana Bahagian Pilihan Raya yang dipertandingkan; danBermaustatin di Luar Negara
Syarat-syarat kelayakan pengundi pos Kategori 1B (Luar Negara) seperti yang dilaksanakan sebelum ini telah dimansuhkan:
Bermastautin di luar negara kecuali di Wilayah Selatan Thailand (Narathiwat, Pattani, Yala, Songkhla dan Satun), Singapura, Brunei dan Kalimantan, Indonesia; danPernah berada di Malaysia atau kembali ke Malaysia tidak kurang daripada 30 hari dalam tempoh lima (5) tahun sebelum tarikh pembubaran Dewan Rakyat/Dewan Undangan Negeri yang sedang berkuat kuasa.
Jangan panik dan nervous ya Mama. Pastikan Mama buat pilihan yang bijak untuk masa depan yang lebih cerah! Selamat mengundi~

Anak Mama tanya apa itu Pilihan Raya Umum? Dapatkan tips cara untuk bercakap tentang mengundi dengan anak-anak muda Mama di SINI.